
PRVA SLIKA. 


Zavjera, 


(Otvorena terasa u Čakovcu. Prije dizanja zastora 

čuje se iz dvorane u pozadini desno pijano društvo 

plemića, kako urla poznatu staru pjesmu: »Ki bi anda 

hotel znati...« Kad se zavjesa digne, pjesma pre- 

staje, a gromki glas Bukovačkog klikne: »Živio Petar, 

strašilo cifraka!« Urnebesni  Uivat popraćuje taj 
usklik. U to vrijeme stoji) 


Petar: (usred pozornice, a pred njim Uitnyedijev 
glasnik. I već se u pozadini pojavi Bukovački, koji je 
nazdravio iza scene samo zato, da odvrati pažnju 
društva od onog, što se zbiva na terasi. Petar lupi no- 
gom o tle i vikne) Ludi ste! Svi ste skupa poludili! 

Glasnik: (blatan, krvoločan u kretnjama) Treba 
piti krv njemačku! 

Petar: Šuti, pseto! Ni riječi više! (Stanka. Pelar 
ide u pozadinu i gleda u noć) 

Bukovački: (se prikrade glasniku) A kako misli 
Vitnyedi to izvesti? 

Glasnik: (poluglasno) Careva nevjesta, španjol- 
ska princesa Margareta, dolazi preko Italije u Beč. 
Saznali smo, da joj car prema programu ima izaći 
ususret do Semmerinškog Schottwiena. Ja bi sa pe- 
deset hrvatskih husara, koje sam trebao dobiti od 
bana, u šumi dočekao tog nitkova Leopolda i uhvatio. 

Bukovački: A onda? 

Glasnik: (hrapavim glasom) Lako za to! 


Bukovački: Dobit ćeš husare. 

Petar: (se vratio) Ne! Tisuć puta ne! Bukovački, 
šta imaš ti tu da govcniš? Ovdje sam ja vladar. Ni- 
sam ja Leopold, koji je igračka u rukama svojih do- 
glavnika. —> — Vitnyedi je lud. On zaboravlja, da 
ja nisam potomak Barabe, već grana Zrinskog stabla. 
Ja nisam razbojnik. Pljujem na zasjede. I da Vitny- 
edija ne veže sa mnom uspomena na Nikolu, nastojao 
bi zaboraviti to ime. — Odlazi, i to mu isporuči! 

Glasnik: Ne idem, dok ne dobijem ljude, 

Petar: Šta? 


Glasnik: To, što velim. — Pred koga sam ja to. 


došao, gospodine? Rekli su mi, da ste vi neslomljiva 
glava našeg pokreta. Da ste proživjeli sve naše bune 
i da je sva naša mržnja na one tamo ucijepljena u 
vaše srce. A sad? Tko ste vi? — Čovjek djela? Vra- 
ga! Neki kameni mudrac stoji tu preda mnom. Vječne 
rasprave, dogovaranja i šuškanja — i to sa ljudima, 
koji su izdajice. Da, izdajice. Eno tamo vani čeka 
Fekete. Došao je iz Beča. Ima novosti. Zgodnih novo- 
sti. — — Smiješno. Mi pjevamo: »Treba piti krv nje- 
mačku ...«, a naš vođa strepi za život jednog tuđin- 
Skog kraljevskog kopileta. Vi, koji... 

Petar: (ga iznenada divljim zamahom šake udari 
bo glavi. Glasnik se bez glasa sruši. Tiho) Napolje 
s njim, Bukovački! (Z dok on sam izlazi lijevo, 
Bukovački dozove sluge iz pozadine, koji nose one- 
sviještenog napolje. Vani plane nekoliko .hitaca u 
daljini. Opet se otvore lijeva prednja vrata i Petar 
gurne unutra Feketea. Baci ga na tle i starac tek za- 
jaukne) Tiho! — Fekete, Crni, znaš, što si rekao? 

Fekete: Gospodaru, ponavljam tek riječi, koje 
mi je general Gremonville po svom tumaču kazao. 

Petar: 1 tisi dobro čuo? Baš Nadasdy? 

Fekete: Slovo po slovo. 

Petar: (stoji nepomičan. Onda se sav zaljulja i 
promrsi) Krista mu, zadavit ću ga!... (Feketeu) Idi! 
(Ovaj gotovo plazeć ispuza napolje, A Petar ispruže- 
nim šakama rikne) Nadasdy! (Iz dvorane se pojavi) 

Katarina: (šaptom) Šta je? Fekete se vratio? 

Petar (se ne osvrće na nju) Nadasdy! = 

Katarina: Šta javlja Gremonville?,.. Luj još 
uvijek koleba? ... Petre!! 

Petar: (nepomičan) Idi, zovi Nadasdyja. Zabav- 
ljaj društvo. Naša se sudbina ljulja. Idi! (Katarina 
odlazi, on teško dišuć sjedne stolu i čeka. Dolazi) 

Nadasdy (napola pijan, sa golemim zlatnim pe- 
harom u ruci) Vivat Petar, strašilo cifraka! 

Petar: (mu divljom kretnjom izbije pehar iz ruke 
i promrsi) Sjedni! (Z kad ovaj sjedne) Ti?... Na- 
dasdy, ti? 

Nadasdy: Šta ja? 

Petar: Auersperg saziva u Beču tajno vijeće u 
našoj stvari. Beč nešto zna. — Odakle? 

Nadasdy: Možda od boga. Pomoću svojih je- 
zuita. 

Petari Ti si jezuita. 

Nadasdy: (mirno) Ja? Tko to veli? 

Petar: Netko, koji sve zna, što se događa na beč- 
kom dvdru. 

Nadasdy: Francuski parfem? 

Petar: Jesi li govorio Auerspergu o našoj stvari? 

Nadasdy: Jesam. s? 


Petar: (ošinut. Iza stanke) Ti si pijan. (A kad se 
ovaj samo smiješi, div se pod tim smiješkom lomi) 
Nadasdy, zašto si takav prema meni? 

Nadasdy: Ima u tvom biću nešto odviše ravno, 
stvoreno, izazovno. To izazivlje moj smiješak, Zrinski. 

Petar: Šta hoćete vi svi od mene? Vi me zbunju- 
jete. Znao sam tek jedan put. Na Turčina. I tko mi 
se tu našao na stazi, ostao je bez glave. Ima ih, koji 
dižu ruke nebesima, kad mole. Al ima i takvih, koji 
domahuju bogu kopljima sa nataknutim turskim gla- 
vama. — Rimski me je papa za to blagoslovio. I ja 
vjerujem u boga. I poštenje. 

Nadasdy: Ne vidim vezu tvojim riječima. 

Petar: Onda je Beč sklopio kukavni vašvarski 
mir s mojim dušmaninom. Zaustavio me je i nama- 
mio, da se okrenem. Nisam više vidio pred sobom na- 
cerene Muhamedove maske. — Ugledao sam pred so- 
bom svoje ljude. Ljude sebi slične... Ne razumiješ? 
— Smela su me ta lica, izorana patnjom... Pitah se: 
Tko su ti ljudi? — — I onda, bojim se, da to iska- 
žem, Nadasdy, onda sam otkrio čudan misterij... 

Nadasdy: Misterij? 

Petar: Narod.: 

Nadasdy: Šta? 

Petar: Čudna riječ i čudan i pojam: Narod. 

Nadasdy: Gle — gle! Ratnik Zrinski počeo je 
da razmišlja. To je opasno. Budi na oprezu! Tvoja ti 
fantazija postavlja stupicu, a ti nisi dovoljno lukav, 
da bi joj mogao izbjeći. — Ne valja uvlačiti u poc- 
ziju fukaru, koja je rođena, da umre za nas, kao što 
je grozd stvoren, da umirući zaplače za nas u kupu. 
Ti si luda. Opasna luda. Nisi ih smio gledati. 

Petar: Dosta je da su oni gledali mene! A nji- 
hove su tupe oči govorile: Zašto ubijaš sebe u nama? 
Mi svi smo samo ti!.., Razumiješ? 

Nadasdy: Glupost, Zrinski! 

Petar: O ne, to je nešto drugo. Uzvišenije. Bliže. 
Ja sam se opekao od plamena, koji je proždirao nji- 
hove jadne kolibe. Ja sam osjetio, da su kćeri, koje 
pohotni njemački draguni siluju u jarcima uz drum, 


moje kćeri. — — Sve je to strašno... O gdje je Ni- 
kola? Brat moj! Kako bi mi bilo lakše. On je volio 
misliti, a mene misli plaše. — — Jer tako uporno 


traže od mene... 

Nadasdy: Što? 

Petar: Ne nađem sveti cilj našoj buni! (Nadasdy 
brasne u porugljiv smijeh) Ne smij se! — Ja mislim, 


.da sam ga našao. I hoću, da ga i vi nađete. — — Reci 


ti, Nadasdy, Mudri! Čemu mi snaga diva, kad ne bi 
napeo nabrekle mišice u borbi za svoj narod? — 1 
okrenuh se divljim urlikom na Beč, 

Nadasdy: Na onog, kom si bezglavo žrtvovao 
taj svoj narod kao antemurale christianitatis, 

Petar: Na lutku fanatičkih popova. Na slabo- 
krvnog histerika, koji ljubi nevidljivog boga toliko, te 
je zamrzio ljude oko sebe. Viknuh u svijet nepravdu 
i jeka je zašumila sa svih strana. Sladak je bio vaš 
glas iz Mađarske. Našli smo se i nas dvojica. Bio si 
rječit i ja nisam vidio tvoj smiješak, koji sada mo- 
ram da gledam. Odigrao si mi komediju. U Beču mi 
se smiju. Meni! Sieh, Europa, den leichtgliubigen 
Hanswurst, den Kroaten Zrinski, ha... ha!... Glu- 


omili smo stare junake. Krvlju &mo' potpisali zavjer- 


nicu. — A sad, dok ste vi tamo preko lokali i drečali, 

ja sam morao slušati glas o tvojoj izdaji. Fuj! Da mi 
tko reče: Provali u bečki dvor i odsijeci usred dvora- 
nika glavu promašenom jezuitu Leopoldu, ja bi.u toj 
suludoj namisli našao poeziju, koju trebam, da izvršim 
veliko djelo. A sad?... Htio sam se zaletiti u onu 
dvoranu tamo preko i razderati sve. I tebe, i kape- 
tane svoje, koji me ganjaju u ludilo te nove, njima 
nepoznate religije. I Katarinu, svoju ljubljenu Kata- 
rinu, koja mi se učinila sotonom, što me mami jabu- 
kom na žezlu... Al jane ću... 

Nadasdy: Što ne ćeš? 

Petar: Ne ću biti — kralj. 

Nadasdy: (sa smiješkom) Ne ćeš!? — Pa ti o 
čem drugom i ne sanjaš! Pa zato ti i bulazniš o tom 
narodu, jer ga trebaš, da imaš kome biti kralj. (Petar 
ustaje, ide na terasu i vraća se) Ti si veliko dijete, 
Zrinski. Čista luda, kako vele u legendama. 

Petar: I zato se sa mnom poigravaš... 

Nadasdy: Ne s tobom, čovječe, već s onima u 
Beču. Ti ne znaš, što je ratna varka? ' 

Petar: Za pravdu treba vojevati pravdom. 

Nadasdy: O da, ako hoćeš da budeš pobijeđen. 
— Govorimo razumno, bane. Ti si mi ovdje ispjevao 
dosta smušenu pjesmu o ljepoti motiva, koji te dižu 
na Beč. Ja sve to ne znam. Bit će da je to u krvi vas 
Hrvata, da ne možete srnuti u velika djela, opasna i 
strašna, bez vjere u ideale. Vi ste narod djece. I neka 
vam zauvijek ostane ta igračka. Ja sam ja i nitko 
drugi. Istina je, prema tome mi polazimo sa raznih 
stanovišta. Al naš je cilj zajednički. Zato jesmo.i zato 
moramo biti saveznici. Nisam ja kriv, što se ti umiješ 
boriti samo mačem, a ja glavom. Politika, da, to je 

ono oružje, koje bez krvi ruši prijestolja... duh po- 


- litike, zamaman, kavalirski u laži, nasmješljiv u zati- 


ranju, to je ono, što vam ja donosim i što vrijedi 
možda i više od tvog noža... 


Petar: Politika je bljutava. Nije za nas Hrvate. 


Nadasdy: Možda. Preteški ste u mišljenju. To 
je pogreška. I kadikad mi se čini, da će nas to stajati 
glave. Jezik vam je preblizu srcu. — — Al ostavimo 
ta razglabanja! Kušaj da shvatiš: mudar čovjek traži, 
pipa, pokušava... Jest, natuknuo sam im nešto. Ali 
samo za to, da ih uplašim. I što su se povukli u tajnu 
sjednicu, to je kukavština puža, koji se povlači u svoju 
kućicu. — Al dođi, idemo da potražimo Feketea. Tre- 
ba iz njegovih izjava sagraditi čvršće zdanje od tvo- 
jih fantazija. 

Petar: (pada u ekstrem bezgraničnog povjerenja) 
Nadasdy, ruku amo! ... Oprosti mi tu nelijepu sumnju, 
brate! Bio sam lud... Da, smij se samo. Drugo ni- 
sam ni zaslužio! 

Nadasdy: (na izlazu, dobroćudnom  poruglji- 
vošću) Kako da se ne smijem! Deset riječi... ion već 
vjeruje. Kad bi mi uspjelo, da danas sutra bečki sud 
tako lako uvjerim o svojoj nedužnosti, nikad se u 
moje misli ne bi zavukla slika krvničkog mača... 
(Trgne se) Al to je još daleko. Budimo veseli. Dođi, 
da se kucnemo! (Odlazi u dvoranu) 

Petar: (je problijedio. Gleda za njim i šapće) 
Nadasdy... Nadasdy, da mi je zagledati u tvoju 
dušu! (Odlazi za njim. Iza kratke stanke dolazi Kata- 


* rina iz dvorane. Šulja se do škrinje lijevo i vadi za- 


vjernicu. Uto se straga na terasi pojavi) 

Zora: (u noćnoj košulji. Sva dršćuć zove šaptom) 
Mama... mama! 

Katarina (se trgne) Zora — ti ne spavaš? 

Zora (poleti k njoj) Ne mogu, mama. Bojim se. 
Čitavu noć pucaju oko grada. Zvuk roga u tami je 
strašan. 

Katarina: Nije ništa, srce. — Idi i lezi. Vidiš, 
kako Judita i Ivan mirno spavaju. 

Zora: Zašto viču ovdje toliko, mama? — Ja hoću 
mir. Hoću u Zagreb. U samostan. 

Katarina: (je vodi na terasu) Dobro, dobro. U 
nedjelju ćeš u Zagreb. (Grli kćer, a gleda u dvoranu 
desno) Gledaj, vidiš li onog, što se grli s Bukovačkim? 

Zora: (zamre od majčinog čudnog glasa) Widim; 
mama. ' 

Katarina: Čini ti se jako pijan? — — Ah, ako 
se opet napije i izmakne, a da nije potpisao... Pro- 
kletstvo! (Stisne dijete) 

Zora: Mama, to me boli! 

Katarina: Nije ništa, Zora. Idi u postelju. Imam 
važnog posla. Doći ću poslije k tebi. 

Zora: Djedovi na slikama u našoj sobi imaju tako 
strašne oči. Kao da gledaju neke užase. Ja brzo skla- 
pam oči, ali onda vidim oca... iu njega iste oči. — — 
Ja se tako bojim, mama... (12 dvorane se čuje žamor) 

Katarina: Idi, brzo! (Gurne kćer, koja izlazi li- 
jevo straga. Izlazi raspojasano društvo,  Tattenbach, 
kapetani Bukovački, Čolnić, Gotal, Malenić i neko šest 
plemića. Zadnji tetura, vođen od jednog mađarskog 
plemića, Szelepcseny. Pređe nalijevo do stolice, padne 
u nju i zamalo se čuje, kako hrče. Čim je Katarina 

spazila društvo, njeno se zabrinuto lice umjetno raz- 
vedri. I već ju obaspe vika) 
Čolnić: Banice, grof Tattenbach je pjesnik. 
Malenić: Bogom nadareni pjesnik! (Smijeh) 
Čolnić: Laureatus! (Smijeh i buka. Stvaraju se 
grupe. Katarina u razgovoru nešto nagovara: Tatten- 
bacha) 
Bukovački: (tiho Gotalu) Odvratan_mi je taj 
Tattenbach. Prošli je mjesec udvarao Jeleni, a sad se 
prenemaže pred banicom. : ' 
Gotal: Zar ne vidiš, da ga promišljeno izazivlje? 
Bukovački: Kako? 
Gotal: Politika. (Glasovi onih oko banice i Tat- 
tenbacha: »Čujmo!«). 
Katarina: Grofe, čuvajte. se! Duhovit ste ko 
Francuz. A to je opasno i ne bi se u Beču rado slu- 
šalo. : 4 


Tattenbach: Ko ni ovi moji stihovi. Čujte: ih: 


Moja mržnja: tužno lice 
i jezuitske ulizice. 

Moja ljubav: pehar vina 
i — banica Katarina! 


(Odobravanje. Uraća se) 

Pogledić: (koji je prije izašao lijevo) Sve 
je spremno, gospodo! Vani već sviće! (Cijelo se 
društvo gura do izlaza. Na sceni ostaje hrčući Szelep- 


ocseny u stolcu, i posve napred desno Tattenbach, koji 


Katarini ljubi ruku) 


Katarina: (ga zadrži. Prigušeno) Grofe, govore 
li vaši stihovi istinu? 
Tattenbach: To bi vam bilo milo? 

Katarina: Da. Ko 

Tattenbach: Istinu, ivefitea, koju bi krvlju pot- 
pisao. 

Katarina: Evo! 

Tattenbach: Što? 

Katarina: Potpišite! 

Tattenbach: (sumnjičavo) Šta je to? 

Katarina: Zavjernica. Rekli ste Petru, da prista- 
jete. Hoću da moja težnja bude i vaša... deo 
On se iznenada nešlo otrijeznio i šuti) Vi šutite? . 
Potpis je samo formalnost. Tu, u nama je ono, što nas 
veže. 

Tattenbach: Al što je to, banice? Osjećaj ili 


politika? 

Katarina: (garan na kadkićašjak Pst!. za Da- 
kle? 

Tattenbach: Neka bodi, ovale, (Hoće bi pot 
biše) 


Katarina: (je zamijetila, da Szelepeseny prisluš- 
kuje) Ne ovdje... vani. Ta u trijemu. (Odvede ga 
napolje) ' 

Szelepczeny: (koji. je hrkao, otvori oči i gleda 
za njima) Opet ništa. Komedijašica je lukava ko je- 
zuita ... (Začuje mumljanje Feketea, koji pijan: ulazi, 
i ddmak se opet učini ko da spava) 

Fekete: (se .pijan teško uspravlja) Dva su konja 
ostala bez jakača...jedan vranac...i jedan: bije- 
lac:.. Gdje su ta gospoda? ,.. Zacijelo opet konspi- 
riraju... Ne ću više s njima. Ja ljubim svog. cara. 
(Spazi Szelepcsenya i dotetara: k njemu). Illustnissiine 


kancelaru — — ja ljubim svog cara... i reći: ću“šve. 


Samo da me tko zapita. Al nitko ne pita. ...Ja sam bio 

u Beču i vidio sam cara... Cara pravog. S krunom... 
To je pravi vladar... Lelkem, srce moje... Pitaj 
me!... Daj, szivem. 

Sz. el epcseny: fez upiljio u njeg) Vkete, ti znaš 
nešto? 

Fekete: (se blaženo nasmiješi) Ha-ha, nešto? — — 
Sve ja znam. I sve ću reći. Urote, zavjere, lokanje. . 
Zrinski, Frankopan, Nadasdy — — Pa sad Tatten- 
bach! Tamo vani... (Kretnja pisanja)... Glupan. Ba- 
nica ga slatko pogleda i već potpisuje... Ali Gremon- 
ville veli. 

Szele pi cseny: Šta veli Gremožeitićt 

Fekete: Bio sam kod njeg. U Beču. Tamo, gdje 
je car... Ištenem, koliko svile ima kod Gremonvillea! 
I boja! I vina, Što se pjeni! Vrtiš malo čep, a ono dos 
— ko lumbarda.,. he-he... Al ipak ću sve teći. 
(Čuje se Petrov slat 12 dvoja »Katarina!«) 

Szelepcseny: (naglo) Dođi sa mnom u Karlo- 
vac. Carskom generalu. Vozit ćemo se kolima... Hajd! 

Fekete: (odlazeći s njim e Najljepla kola 
ima car... S krunom. U Beču... (Odlaze lijevo na- 
pred, Stanka. Hici u noći) 

Petar: (dolazi iz dvorane, ide do stola, sjedne i zuri 
u Nikolinu sliku, koja visi na zidu i trepti kao živa od 
svijetla svijeće) Čudno... (Hici u daljini) Opet ci- 
fraki... 

Katarina: (se vraća sa zavjernicom u rukama) 
Petre — Petre, potpisao je! 

Petar: (bez riječi skoči, a ona mu predaje perga- 
menu. Zavjernica dršće u rukama diva. Onda) Kata- 
rina, spopalo me nešto, da na toj svijeći spalim za- 
vjernicu. 

Katarina: Šta to govoriš? 

Petar: Čudan je taj papir. Usisao je sve e 
čežnje. Na njem su četiri krvava potpisa: Zrinski, 
Nadasdy, Frankopan i. Tattenbach. Kad sklopim oči, 
vidim te četiri različne glave, jednu mrku i očajnu u 
hrabrosti, jednu nasmješljivu od mnogog . razuma, 
jednu preobraženu od gledanja lijepe Julije i zadnju 
tupu od pijančevanja, A nad tim glavama je nešto 
svijetlo. Je li to sunce slobode ili oštrica krvničkog 
mača? — — — Katarina, možda bi bilo bolje, da je 
spalim, tu zlokobnu pergamenu. — — Jesam li ja za 
heroja? To je drugo nego mahati mačem. 

Katarina: Jesi, Petre. Ti si pjesnik i okrutni ti- ' 
ranin. A to dvoje mora da bude heroj. DRUGA SLIKA. 

Petar: (se zamislio. Crte lica, još bred čas meke 
i neodlučne, polako mu se skamenjuju i drugi. je to 
čovjek, koji promrsi hladno kroz zube) Da, ja sam 
heroj. 


ZAVJESA. 

Kod Gremonvillea. 


(U raskošnoj sobi sjede usred rafiniranog francuskog 

ukusa uz parišku kokotu Marion francuski poslanik na 

bečkom dvoru chevalier de Gremonville i Fran Fran- 

kopan. U nametljivom humoru scene Fran je dosta 

opor 1 upada u općenito veselo nastrojenje nekako 

neprisutan duhom. Gremonville glumi laku pjanost i 
vješto izbjegava Franovim pitanjima) 


Marion: (diže čašu i dere se iz sveg grla) Vive 
le roi! (Gremonville se kuca s njom, a Fran ostaje 
nepomičan) 

Gremonville: No? — Možete bez oklijevanja 
Participirati na našem oduševljenju, cher_marquis. 
Mala misli Luja, ne Leopolda... Još jednom, Ma- 
rion! z 

Marion: Vive le roi! (Svi se kucaju i piju) 

Gremonville: Vi ste tužni, mon ami. I strašno 
uzvišeni. To ne smije biti... Mi slavimo danas ro- 


.dendan markize de Montespan, prijateljice mog go- 
spodara i vašeg protektora. Dakle? 


Fran: Previše sam pio. — I onda... putovao sam 
dan i noć. — I najposlije, zatečen sam. Nisam se na- 


dao takvom razgovoru. | 


Gremonville: Razumijem, —: Šta ćemo! 
Uostalom, sami ste krivi. Da, posve sami. Ja silno po- 

štujem junake, po danu. Ali čim padne mrak, milije 
mi je drugo društvo, he... he... I baš ko za inat, vi 
mi Hrvati uvijek dolazite samo noću. Vitezovi iz ro- 
mana! A la Cid!... No, ne mislim vas prekoravati. 
Kako rekoh, je comprends. 

Fran: Ali ja ne razumijem, chevalier. Vaša alu- 
zija... 

Gremonville: — je odviše prozirna, je li? 


Istina je. Al to je zato, što ja nisam maliciozan, 


premda bi to kao diplomat morao biti. Jest, pogodili 
ste, da sam pogodio. Znam uzrok vašeg dolaska. 
Cherchez la femme! 

Fran: Kako? 

Gremonville: Tako, Naturellement, to je 
uvijek delikatna stvar. Najprije se čovjek približi 
dami pun iluzija, očekuje raj u njenom naručju, a 
onda... jao, kolikog li razočaranja! On ustukne i 
hoće da pobjegne. Da, ali ona ga drži. Grozi mu se 
osvetom, ubijanjem i sličnim ružnim stvarima. — 
Šta da se radi, je li? Ništa drugo nego idi prijatelju 
Gremonvilleu. On će pomoći. — On je sretan, kad 
može intrigirati protiv nje. IVoli tu damu kao Zrinski 
Turčina, 

Fran: Kakva je to dama? 

Gremonville: Madame Austrija. 

Fran: Vama je do šale. Nama nije. 

Gremonville: Šteta. — Ne ljutite se! Govo- 
rio sam tek u stilu preciozna. Čovjek treba da uvijek 
osvijetli mračne stvari iskrom ironije. A Austrija je 
mračna stvar. Tu se sve obavlja po noći. — Ne mi- 
slim ono, u što Pariz troši svoje noći... (Z kad Marion 
prasne u smijeh) Marion, fi donc! Uvijek su ti na pa- 

meti des choses piquantes. — Oprostite joj, marquis! 
Ona je rod Aspazije, mudrost dakako isključujem — 
ona je praunuka Frine. — Niste li opazili, kako joj 


je smijeh zvonak? Ja ga silno volim. Beč je jezuitski 
samostan, a Marion mi dočarava kutić Pariza. C'est 
Paris!... Jeste li kad bili u Parizu? — Le voila! 
Marion je životna radost Versaillesa. — Razumijete 
li vi tu čežnju? 

Fran: Možda. I ja u tuđini uvijek čeznem za do- 
movinom. Samo se nažalost moja domovina ne mani- 
festira ovako. 

Gremonville: Merci. Ali ta je razlika samo u 
načinu gledanja. Kroz crna stakla sve se vidi crno. 
— — Apropos, čuo sam, da u Čakovcu pod vodstvom 
vaše sestre Katarine gozbe i sjaj ne zaostaju za Ver- 
saillesom. — Duhovita je ta žena, marquis!... Ro- 
deni diplomat. Lobkovitz bi mogao dati čitati deset 
hiljada misa zahvalnica, da mu je domišljatost te go- 
spođe. — — Ne, bez šale, volim vas sve. Svi ste vi 
interesantne ličnosti. Vi na primjer. Vi ste čovjek svi- 
jeta. Toliko ste već kultivirani, da se tek smiješite, 
gdje bi Zrinski riknuo. 

Fran: Šepam za civilizacijom, je li? Hvala. 

Gremonville: Pas de quoi! -— Ne ljutite se, 
mon cheri. Ja ne važem riječi. Nisam filozof. Taj go- 
govori, kad ima što da kaže. A diplomat? Onda, kad 
nema šta da kaže... he... he... 

Fran: Nemate mi dakle i opet ništa da kažete, 
chevalier? 

Gremonville: Ah diplomacija je glupa stvar. 
Osobito za čovjeka, koji je pametan kao ja... Taj 
šampanjac i Marion, to je nešto drugo. Importirao 

sam oboje iz Pariza. Marion puštam, da danju pro- 
menira pred carskom palačom i širi svojim pariškim 
toaletama žuticu među dvorskim damama... Infer- 
nalna ideja, zar ne? 

Fran: Kasno je. Moram s vama govoriti o ozbilj- 
nim stvarima. i 

Gremonville: Vraiment, užasno je to, kad 
netko neprijatnom rečenicom unaša disakord u kon- 
verzaciju... I zato smije Marion u društvu samo da 
se smije. Zabranjujem govoriti. Osim patriotskih uz- 
vika. To još ide. — Ženama treba dati samo one za- 
daće, koje ih čine šarmantnima... Je li tako, petite 
Marion? 

Marion: (kimne glavom i digne čašu) Vive la 
France! 

Gremonville: C' est epatant! 

Fran: Ja mislim, da je — 

Gremonville: — da je Marion zamamna ko 
božica, je li? Potpuno se slažem s vama. Tek ne shva- 
ćam, čemu je u vas tako malo oduševljenja, marquis. 


Melanholičan ste ko austrijski car, kad šuti u carskom 


vijeću. 

Fran: Takva mi je narav. Veselje oko mene čini 
me tužnim. 

Gremonville: Mais non, još i to? Oho, ta vi 
ste perverzan! Palite se na ekstremima. Marion, naš 
je dragi gost duševni gourmand... Moramo plakati, 
ako ga želimo nasmijati... Allons! (Počnu groteskno 
naricati, dok se:i Fran ne nasmiješi i dok konačno sve 
troje ne prasne u smijeh)... Voila, Gremonvilleov 
najnoviji diplomatski trik okrunjen je uspjehom. Sad 
ne znam, jesam li ja bolji glumac od Leopoldovih je- 


22 


zuita ili vi, mon ami, imate osobiti smisao za fran- 
cusku komiku... Ah da, zbilja! Vi prevađate Mo- 
lierea! 

Fran: Al napustio sam taj rad. Vrijeme nije 
sklono komediji. 

Gremonville: Sad ste ali promašili! Baš pro- 
tivno. Baš sam ovih dana pisao u Paris, kako je čitava 
politika Beča slična nekoj komediji dell'arte. Svi su 
tipovi zastupani. 

Fran: Ostavimo to. Htio bi s vama govoriti o 
važnijim stvarima. 

Gremonville: Jamais! Ne dopuštam, da pad- 
nemo iz stila. I ako ne ćete pripovijedati vesele stvari, 
dozvolit ću maloj Marion da brlja. A onda, parole 
d'honneur, nitko od nas jakog spola ne će doći do 
riječi! ' 

Fran: Meni nije do šale, generale! 

Gremonville: A meni je samo do nje. 

Fran: (je već ranije progledao Gremonvilleovu 


igru. Sad naglo ustaje) Ima li taj način govora da 


znači nešto osobita, chevalier? 

Gremonville: Tek šala. Hrvati su mi i danas 
lično simpatični kao i prije. Lično. Toliko simpatični, 
cher marquis, da ću njima za ljubav postati ozbiljan. 
Saslušati vas i odgovoriti vam. — — Mala, Marion! 


Jedi voće, osobito ove kruške, koje mi je jučer po- 


slao prijatelj Rottal iz carskih vrtova. Da nisi ni riječi 
razumjela ni čula, što mi govorimo. — Ona to gran- 
diozno razumije. — A sad, mon ami, da čujem. 
(Mala stanka) 

Fran: Petar ima pravo, kad se boji pregovaranja 
s vama. . “a ki 

Gremonville: Pardon, tko je to Petar? 

Fran: (se ugrizne za ušne) Zrinski, chevalier. On 
veli, da će sto puta radije goloruk u bujicu bijesnih 
Turaka nego k vama. . 

Gremonville: Opet hrvatski paradoks. 


Fran: Vi se smiješite. Jer vam to laska. Ja to 


sivaćam. Kao poslanik naroda... 
Gremonville: Excusez, kralja! ; 
Fran: Da, kao poslanik kralja, koji je sretan i 
slobodan, niste izgubili smisao za smiješak fine iro- 
nije i za smiješak lijepe žene. Ja vam to ne zamje- 
ravam. Ces sont des choses poćtiques! 
Gremonville: Zahvali marquisu, Marion! 
“Marion: (se nakloni i digne čašu) Nive la 
France! : 
Fran: Da, baš to. Vive la France! — Baš fo) tom 
hoću da govorim. To, što Marion tako oduševljeno 
kliče i što po vašem mijenju pristaje na sve, to i vi u 
dnu svoje duše osjećate. I to je možda ses iskreni 
osjećaj, koji vas je ikada prožimao. A drugi? ... u 
li svejedno, da li drugi umiru, samo kad Francuska 
živi? . 
Gremonville: (kuša izbjeći odgovoru time, (da 
se šali sa Marion, koja počinje drijemati u fotelju) 
Sad bi ja mogao reći, da ne razumijem vašu susjE 
Fran: Razumijete vi mene dobro. (Ustane, ozbilj- 
no) Dosta je pretvaranja i igre, generale. Poigra- 
vajte se vi s bečkim ministrima, ali ja vas molim, ne 
činite to s nama Hrvatima. Znam: vi smatrate diplo- 
maciju umjetnošću. I vi ste u njoj velik umjetnik. Al 
ne čekajte moj pljesak, uzvišeni pelivanu! Ne, ja bi 

htio, da vas s te mrske i harlekinske pozornice od- 
vratne politike povučem na scenu jedne užasne zbi- 
lje, koju ljudi vašeg kova vide tek onda, kad im netko 
naparfimiranu glavu zagnjuri u njezin jad. — Možda 
sam drzak u svom govoru. Al-ne izuzimam ni sebe iz 
tog kola, I ja volim svjetlucanje mora pod zvjezda- 
nim firmamentom svoje Kraljevice, volim zagonetni 
sjaj u očima svoje žene Julije više od svih onih na- 
slova i časti, kojima bečki dvor trguje... 

Gremonville: — i koje bi hrvatski plemići 
htjeli dobiti badava. 

Fran: Mislite? — Ne znam. U mojoj je duši za- 
sad još takav haos, te se ne usuđujem analizirati naše 
motive. Zrinski se u to upustio i gotovo da nije po- 
ludio. — — Mi se tek formiramo. Veličine se ne ra- 
daju. Stvaraju ih prilike. Biti velik je mučna duž- 
nost, nametnuta okolinom. Prilike sile čovjeka, da 
izraste nad sebe. Da preuzme vodstvo bijedne fukare 
i da je povede u svijetlo... Govorim vam to za to, 
jer hoću, da vi — predstavnik zemlje, koja je, danas 
još, jedina naša nada, spoznate svoju zabludu i naš 
uzvišeni poziv. Dok ne bude prekasno. I Francuska 
bi danas sutra mogla platiti za to, što se ne obazire 
na glas puka. — — (Malo zastane i gleda ga prodir- 
nim pogledom) To je borba ideja, mon frčre! 

Gremonville: Ideja...? 

Fran: Da, velikih, novih ideja. Danas još zapre- 
tanih u žeravici one vatre, koja će sutra zapaliti svijet 
i pogaziti naše sebične grobove. Ime joj je Narod. 

Gremonville: Jeste li vi o tom uvjereni, mar- 


.quis?... Sve mi to izgleda odviše fantastički. Nije li 


zgodnije, da fukara i nadalje za nas umire, a ne mi 

za nju? Moj gospodar veli: L'ćtat c'est moi!... 
Držite se te mudrosti! 

Fran: Ne mogu više. — Čujte me, generale! Ako 
sam u vama probudio bar mrvicu čovjeka, recite mi, 
tako vam Boga i Krista, recite mi prije nego što bru- 
talna snaga naše bune, Zrinski, nahrupi u ovu pu. 
šta je s nama! ... Šta veli francusko Veličanstvo? 
(Gremonville polako srče šampanjac. Stanka. Fran i 
nehotice vikne) Šta je s nama, generale?! 

Gremanville; (mjesto odgovora pokazuje 
Marion, koja je zaspala u fotelju) Pst. se regardez, 
zaspala je. — C' est drole, ma foi — — hi — — hi... 

Fran: Generale! ' 

Gremonville: Pogledajte, koliko šarma ima 
prava Parižanka, kad spava. Kao da zna, da je gle- 
sa n: (bijesan i slomljen) Gremonville MJE 
mah dojuri u sobu kroz ulaz u pozadini) 

Bastien (izvan sebe) Excellence — excellence! 

Gremonville: Šta je? 

Bastien: Austrijski car! ' 

Gremonville: (začas postaje vojskovođa. Pro- 
drma Marion, koja odmah uplašena skoči) Marion, 
va ten! Idi, brzo! (Ona pobjegne iz sobe) Idite ivi, 
marquis! ... On vas ne smije vidjeti. Izlaz je lijevo. 
Do sutra! (Sve se to dogodilo za čas. Fran hoće da 


izađe, kad dva lakaja otvore oba krila vratiju u bo- | 


zadini i na pragu se pojavi car) Bea KA 
Leopold: (nervozan, strašljvv i sumnjičav. 
Žmirka očima i ogledava se. Spazi Frana. pekom ko 
da je ugledao sablast) Ah — graf Frangepan! dog 
Gremonville, patim li ja zbilja od halucinacija: 

Gremonville: Nipošto, Veličanstvo. To je do- 
ista marquis Frankopan. 

Leopold: Šta radi ovdje — u to doba noći? 

Gremonville: Tajna, Veličanstvo. Za druge. 
Za vas ne. Došao je ovamo radi jedne dame. Dame 
bez srca, okrutne i nemilosrdne. — Marquis, smijem 
li da kažem Veličanstvu, tko je ta dama? 

Fran: (problijedi. Onda odrešito) Slobodno! 

Gremonville: Fi donc, to bi bila ružna indi- 
skrecija. — — Zapovijedate li sjesti, Veličanstvo? 
(Car se nervozno spusti u fotelj. Ko da šapće molitvu 
prebire prstima po debeloj habsburškoj donjoj usnici 
i nemirno gleda u zemlju. Gremonville se okrene 
Franu) Budite bez brige, marquis, postupat ću u vašoj 
stvari, kako mi je dužnost. — Adieu! (Fran ne go- 
vori više ni riječi. Nakloni se caru, koji mu domahuje 
rukom i ne pogledavši ga, i izađe...) Nije ništa oso- 
bita, Veličanstvo. Frankopan me moli, da moj kurir 
ponese sutra u Paris jedan list na jednu damu u Ver- 
saillesu. (Stanka) k 

Leopold: (čeka. Onda mahne lakajima, koji 
izađu. Šutnja. Gledaju se. Nespretno sakrivajući uz- 
buđenost) Gremonville..., da — vi se čudite. Čudite 
se, što dolazim... kako bi se reklo, u neobično vrije- 
me. Da, to je čudno. Uostalom... sve je čudno da- 
nas na svijetu. — — Ja vjerujem u čudesa. I u sne. 
— — I tako me je spopalo, da se porazgovorim s va- 
ma u jednoj stvari... u stvari — 

Gremonville: Zrinskog i Frankopana. 


Leopold: (naglo) Kako? ... Odakle vi to možete 
znati? . 

Gremonville: Čitao sam u vašim očima, Veli- 
čanstvo. i 

Leopold: Ah te moje oči! Sve je u njima. Sve. 
— Ja ih se i sam već plašim. Naredit ću, da maknu 
sva zrcala u dvoru. — — Uostalom, ovaj ste se puta 
prevarili. Došao sam k vama, da vam vratim dug. 
(Traži po džepovima) 

Gremonville: Dug? 

Leopold: Da. Od kartanja prošle subote. — 
Ne, znam stalno, da sam vam ostao dužan. Ja bilje- 
žim i najmanji izdatak... I zato sam se sjetio. Evo, 
dva dukata! 

Gremonville: Ta dva dukata sačuvat ću ko 
dar austrijskog cara, sire. : 

Leopold: (histerično) Ne, kad velim! To je 
dug. I zato sam došao ovamo... 
= Gremonville: Ah da, sad se sjećam, Veličan- 
stvo. (Stanka) Dopušta li Veličanstvo da sjednem? 

Leopold: (rastrešeno) Da. 

Gremonville: Ne uzimajte mi za zlo moju ne- 
čednost, Veličanstvo. Je suis un mauvais sujet. De 
Lionne mi je baš danas pisao, da sam ja najdrzovitiji 
službenik francuskog kralja... I zato... 

Leopold: (oštro) Dosta, Gremonrille! (Preba- 
cuje se nervozno iz rečenice u rečenicu) Što sam htio 
da kažem?... Da. Danas sam ozbiljan. I došao sam 
k vama, da govorim s ozbiljnim čovjekom. — Moji 
mi se ministri uvijek smiješkaju u lice. Par exemplum 
u stvari Zrinskog. Kako da se tu snađem?... Velim 
to samo onako usput... Umoran sam od vladanja... 
Vjerujte mi, generale, ljepše je u samostanu nego na 
prijestolju. — — Rebel je, sikću mi u uho. Konspirira 

urote, izdaje. Još više. Hoće, da ga uhvatim. I da mu 
odsiječem glavu. — — To je užasno. Ja se onda 
uvijek u duhu sjećam slike, koja prikazuje glavosjek 
apostola Petra... I Zrinski se zove Petar, zar ne? 

*“ Gremonville: Da, Veličanstvo. 

Leopold: Ja bi uvijek htio biti pravedan. — 
Car mora da bude pravedan, je li? I ako ja to nisam, 
nije to zloća... kunem vam se, Gremonville. Tako 
mi svetih rana Kristovih... 

Gremonville: Vaše mi Veličanstvo govori kao 
svom ispovjedniku. 

Leopold: Neka. I hoću, da me slušate kao ispo- 
vjednik. Nemam ove noći povjerenja u patra Millera. 
A teško mi je pri duši. — — Miiller me uvijek nago- 
vara na ono, što mu moji ministri — nalažu. Ja to 
znam, Pa ipak uvijek radim, kako oni žele. — Onda 
me zato muče sni. U svim bojama. Najviše crni i 
crveni... Crni su smrt — crveni pakao. — — Do- 
skora će opet doći. Vidim već Lobkovitza, i tražit će, 
da potpišem uhitbeni nalog i... smrtnu osudu. A 
meni je u duši tako žao ljudi. Krist je umro za sve 
grijehe svih ljudi. Zašto da ginu još i drugi?... I 
onda: šta se mene tiču drugi ljudi? Ja sam car! Moj 
je Život u naslovu... Šta je? — — Šta me gledate 
tako? 

Gremonville: Veličanstvo... 

Leopold: Šutite! (Viče histerično) Ja mogu go- 
voriti, šta me je volja! Pače i istinu! ... Ja sam car!! 
Car!!!... (Umukne. Onda tiho) Gremonvile, ja ne 
mogu spavati. Bojim se grijeha... Zašto me toliko: 
progoni savjest? ... Svaki tjedan primam ispovjeđen 

svetu pričest, skidam Šešir i pred najnižim svećenikom 
na ulici... I to: moj rođak Luj u Parizu ima me- 
trese — — Šutite, ja to znam — a ja nisam nikad pao 
u blud. — — Vele, da ste vi upućeni u hrvatski po- 
kret. Zato pitam... Šta onda, ako potpišem? i Svi 
u vijeću tvrde, da mu je dokazano šurovanje s Turči- 
nom. To je paklensko djelo. — — Turci su sinovi pa- 
kla. Vjerujete li i vi, Gremonville, da imaju kopita, 
ha?... I onda još nešto: Vele: da se Zrinski hoće za- 


kraljiti u Hrvatskoj... A to je nemoguće, jer sam ja | 


sam tamo kralj! 
Gremonville: Vaše se Veličanstvo vara. 
Leopold: (ga strašno pogleda) U čemu? 
Gremonville: Zrinski nije kriv. 
Leopold: (zuri u njeg. Stanka. Onda) Nije?! 
Gremonville: (ubjedljivo) Ne, Veličanstvo! 
Leopold: (najednom oživi) Zovite moje lakaje, 
Gremonville! — Idem kući. Neka mi smjesta pozovu 
Lobkovitza. — — Neka mu bude. Ne ću e 
“primiti u audienciju, ali zatvoriti ga ne smiju. eka 
se vrati u Hrvatsku. — — Brzo! 
Gremonville: (je pozvao lakaje) Je li to bila 
svrha posjeta, Veličanstvo? . ; 
Leopold (zatečen) Kako? ... Ne, to jest — zbi- 
lja! Čovjek se zabrblja, doista. Gremonvile, moji mi- 
nistri ne smiju da saznaju za tu moju avanturu, obe- 
ćajete mi, je li? ' 
Gremonville: Parole d' honneur, sire! ' 
Leopold: (se nespretno ispričava) Sutra je velik 
ples. Pa onda.:. hoću da dvor iznenadim originalnim 
aranžmanom. Vi ćete mi pomoći... Pariški vaš 
ukus. = — Zato sam i došao potajno. Adieu, žuri mi 

se... Sutra vas čekam u audienciju. Moram još da- 


onas govoriti s Lobkovitzom... Laku noć! (Hoće da 


umoči kod izlaza prst u svetu vodu) Gle, htio sam se 
prekrstiti svetom vodom. Mislio sam, da sam u crkvi. 
Tako mi je lako pri duši, kao da se vraćam s ispo- 
vjedi... Laku noć!... (Ode s lakajima) 

Marion (dotrči zvučnim smijehom) Ha... ha... 
kakav je to car? (Sa odgovarajućim kretnjama) Un 
pantin!... Lijevo, desno... jedan, dva... gore, do- 


olje... Un, deux! ... To je lutka! 


Gremonville: Suludi dječak! — I onda sebi 
moj imitator Lobkovitz nešto uobražava, što može to 
naivne dijete omotati oko malog prsta! 

Marion (se koketno prenemaže) Ja sam gladna, 
chevalier! 

Gremomnville: Imaš pravo. Treba nadoknaditi izgu- 
bljeno. (Sjednu k stolu) 

Marion: O kom ste govorili? — — Ne, ja mo- 
ram sve znati. 

Gremonville: O Zrinskom. 

Marion: Zrinski? — Ah, to je onaj veliki me- 
dvjed sa strašnim brkovima? Brr... što me je strah! 
Pojavljuje se uvijek kao div iz priča. Ne bi ga sad 
htjela vidjeti! 

Gremonville: Vjeruj jmi, ni ja, ma petite! 
(Piju. Vani buka. Čuje se Petrov glas. Jer ga ne pu- 
štaju unutra) Zrinski? Vuk navrata? 

Marion: (vrisne) Ja se bojim... Ne ću da ga vi- 
dim. Oh otpratite ga, otpravite, brzo! (Pobjegne u 
drugu sobu) 

Gremonville: Preglupo! (Urata se bukom 
otvore. Na pragu je Petar. Očajan. To je zadnji trzaj 

nestalnosti prije fanatičkog heroizma, koji ga od sli- 
jedeće slike prati do u smrt. Ima u njegovom nastupu 
nešto užasna. Svaki bi drugi čovjek zastrepio. No Gre- 
monville je začas promijenio izraz bijesa u trenutačno 
čuđenje, a onda u skliskost okretnog i ljubaznog diplo- 


mata) Oho, vi ste, grofe! — Čudnovato. Danas mi 
dolaze u posjete sami vladari. Najprije austrijski, a 
sada hrvatski. — — Izvolite, sjednite! 


Petar: (nepomičan) Ne ću! ' 

Gremonville: Parbleu — ne tako divlje, grofe. 
Imam posjet. Šarmantnu graciju iz Pariza. Probudit 
ćete mi je. 

Petar: Ne ću dugo smetati. Silno sam uzbuđen. 

Gremonville: Vidim. 

Petar: Uhode me. Šuljao sam se pokrajnim uli- 
cama do vaše palače, al su mi sjene uvijek bile za pe- 
tama. Lobkovitzovi špijuni. — — Mrzim tu vrstu bor- 
be. Danas sam doduše već i ja shvatio, da je rimski 
ideal poštenog heroizma glup. Izmudren od patriot- 
skih povjesničara kao ornamentika za glorifikaciju 
države. Al uza sve to, ja sam nevješt borbi sa sjena- 
ma. — — To mi se gadi. 

Gremonville: (je mirno sjeo i počeo jesti) 
Dozvoljavate, grofe? 

Petar: (problijedi. Stanka. Čuje se samo jedaći 


pribor. Onda) Poznam tu vašu taktiku, Gremonville. . 
Susreo sam dolje pred vratima Frankopana. On mi je 


pričao, kako ste vješto izmicali njegovim pitanjima... 
dok nije došao — — — onaj drugi. — — Mojima ne 
ćete. Kunem vam se. Tu ne razgovara više Zrinski sa 
Gremonvilleom, nego Hrvatska s Francuskom. Tu ne- 
ma više mjesta diplomatskim doskočicama. 

Gremonville: (s humorom) Nema? 

Petar: Nema. (Gremonville odloži vilicu i usta- 
ne. — —) Vi, ste Gremonville, jadni crv prema mo- 
numentalnosti moje ideje. Ništa. 

Gremonville: (plane) Grofe! 


monville! — Šta je? Šta me gledate?! ... Čuvajte se 
smiješka! On me draži... Vaše lice hoću da vidim. 
Bez maske!! 

Gremonville: Tako?... Bien. Govorimo, ka- 
ko vi želite. — Marquis Frankopan spomenuo je malo 
prije, da prilike stvaraju junake. Slažem se s tim. 
Suviše, mogu taj aforizam i nadopuniti: prilike ih i 
uništavaju. Upropašćuju, da. — — — 
oPetar: Budite jasniji! 

Gremonville: Ukratko: politička konstelacija 
nažalost kategorički zahtijeva, da vas Francuska — 
napusti. : 

Petar: (zatetura i klone uz vratnice) Šta? 

Gremonville: (tvrdo i mirno) Ne nadajte se 
od mojeg Veličanstva ni najmanjoj pomoći. Kralj 
vas ostavlja za navijek. Pour toujours. 

Petar: (nešto šapće, nerazumljivo. Stupa ko u 
transu prema -Gremonvilleu. Razabiru se riječi) 

Onda... onda... bi nam preostao samo... samo još 
Turčin... 

Gremonville: Ako to učinite, grofe, niste sa- 
mo izgubili prijatelja u mom gospodaru, već ste u 
njem stekli i neprijatelja. Attention! 

Petar: (ščepa obim rukama Gremonville, krevelji 


mu se u lice glasom i grimasama) Gremonville! — 


Gremonville!!... Vi ste pijan!.., Ili ja?... Luj je 
zvijer, ako to učini. Je li to kršćanski, tako vam muka 
Kristovih? “Tragate i njuškate za iskrom nezadovolj- 
stva. A kad je nađete, podjarujete mržnju... Gonite 
poštenjake u zločinstvo. (Zastane, jer mu se Gremon- 


ville smiješi u lice)... Uostalom, to je smiješno. 
Igrate komediju, je li?... Poklade su... pa fran- 
cusko vino! Nemojte to, zaklinjem vas! — Čujte me, 


generale: ima jedna granica u duši heroja, u kojoj se 
zadnji put javlja nestalnost. Preko nje sve je neobuz- 
dano... uporno... strašno! Onda preostaje samo još 


brutalni, bezobzirni i zločinački juriš do cilja ili — . 


"smrt. — — Sutra će biti prekasno... Vi šutite? O 
podlost, podlost!... Ali treba da budem miran... 
Miran. — — Da se radi o meni, povalio bi vas udar- 
cem željezne svoje pesnice na taj pod, koji je sklizak 
i blještav kao vaše lice. Ali veće su stvari u pitanju. 
— — Hrvatska. — — \Vi ne znate, štao je to... ne, 
ne znate... (Očajnim se ridanjem baci na koljena 
pred njim) Gremonville, tako vam Boga, recite, da 
sve to nije istina. Evo me pred vama, vi ste svjedok 
najvećeg junaštva i najveće pobjede, koju sam ikada 
izvojštio. Pogledajte! Prignuo sam koljeno pred va- 


ma, ja, Zrinski! — — Recite, da sve to nije istina. 
Klanjat ću se Luju kao Bogu. — — Zatucite mene 

— evo vam moje glave, ako žeđate krvi — — evo 
vam svih imojih imanja, al ne ostavljajte moju 
Hrvatsku! (Plač mu proždire riječi) Moj narod... 
Hrvatsku... 

Gremonville: (neko vrijeme ostaje nepomi- 


* čan. Onda se nagne nad Petra i opiba mu mišicu) 


Mon dieu — ti Hrvati. Čudno pleme. Tako snažne 
mišice, a plaču... 


Petar: (skoči) Nikada više — licemjere! 
Gremonville: Pardon! — Ništa, ništa. Prečuo 
sam. — — Oprostite, moram na dvor. Sutra je veliki 


ples, a obećao sam caru, da ću pomoći kod aranžma- 
na. Kako vidite, ima i drugih, koji trebaju moju po- 
moć. (Naklon. Petar zuri u nj. Al gleda nekamo da- 
leko, ko da lovi odluku. Gremonville strpljivo čeka i 
redi svoje odijelo) i 

Petar: (najednom oštro kimne glavom, ko da veli 
neka bude! i bez oproštaja naglo izađe. Zalupio 
je vratima za sobom) 

Gremonville: (još čeka. Onda najobičnijim 
tonom) Bastien! 

Bastien: (uđe) Zapovijedate? 

Gremonville: Bastien — nisam ni za kog kod 
kuće. A najmanje za Hrvate. (Lakaj se nakloni i 
izađe. Gremonville ide vratima susjedne sobe) Marion! 
To je za uvijek svršeno. K stolu! 

Marion: (vani, bistrim smijehom) Dieu merci! 
Hvala Bogu! 

Gremonville: (tarući ruke) I Gremonvilleovoj 
diplomaciji... (Prije Marioninog dolaska na scenu 
pada) 

ZAVJESA. 

TREĆA SLIKA. | 


Audiencija. 


(Pozornica je razdijeljena u dva dijela. Desnu četvr- 
tinu zaprema carev kabinet. Veći, lijevi dio pozornice 
prikazuje veliko predsoblje, koje osim izlaza u čekao- ' 
nicu u pozadini i ulaza u carevu sobu ima lijevo vrata 
u Lobkovitzov kabinet. U predsoblju ima nekoliko fo- 
telja i jedan stol, kod kojeg sjedi dvorski kancelar 
barun Hocher. Pred stolom, a povjerljivo nagnut 
Hocheru, stoji državni tajnik Abele. — Leopold sjedi 
u svom kabinetu za pisaćim stolom. Podbočio je glavu 
rukama i zuri nepomično pred sebe) 


Abele: (tiho) Ne može se ništa čuti u carevu 
sobu? 

Hocher: Ne. Kad bi vrlo glasno govorili, možda. 
Alto se tu ne događa. Car je silno osjetljiv na buku. 
— O čem se radi? 

Abele: Zrinski je noćas bio kod Gremonvillea. 

Hocher (tiho zazviždi) Moji conclusiones nikada 
. ne promaše. 

Abele: Bio je tamo tek nekoliko minuta. Mora 
da su se nešto prepirali. Kad je izašao iz poslaništva, 
vidjeli su mu naši ljudi lice pod laternom. Bilo je iz- 
obličeno. 

Hocher: Optime. Sve se razvija po zakonima 
moje logike. Lobkovitz je, čini se, nadmudrio liju 

Gremonrvillea. I tako je prvi čin rebelske komedije 
svršio. 
Abele: Mislite? 


Hocher: Sigurno. Zato je i Gremonville tu kod . 


Lobkovitza. 

Abele: Gremonville? 

Hocher: Jasno. Francuskoj zacijelo više ne kon- 
venira hrvatska buna pa je taj iskreni prijatelj tog 
hrvatskog idola došao da o tom referira. 

Abele: Napokon ćemo ga moći ščepati, tog Zrin- 
skog. Strašno mi je odvratan. 

Hocher: Kriminalni tip. Rebel. — Ima li vani u 
čekaonici mnogo ljudi? 

Abele: Jedno dvanaest. I Nadasdy je među nji- 
ma. Zamislite: Lobkovitz mu je dopustio, da dođe 
pred cara. 

Hocher: Politika. — Moja je struka pravo. Pre- 
ma njemu spada Nadasdy pred sud, a ne pred cara. 
(Zvono. Iz čekaonice dođe sluga i uđe u Lobkovitzov 
kabinet. Car se u svojoj sobi trgnuo, ustao je i sad 
šeta po. šobi, Onda opet sjedne i zadubi se u spise. 
Sluga se vraća iz ministrove sobe, predaje Hocheru 
jedan akt i izlazi) Eto, Nadasdyjeva ispovijest! (S li- 
jeva izlaze iz sobe Lobkovitz i) 

oGremonville: (zastane na vratima) Vjerujte 
mi, ekscelencijo, samo s nevine strane treba posma- 
trati stvar Zrinskog i Frankopana. Mali su narodi kao 
malena djeca. Obilje fantazije, pomanjkanje Misa 
Nema ozbiljne opasnosti, ma foi.' 

Lobkovitz: Što nije, može biti. ' 

Gremonville: Ne, ne. Ni Zrinski ni Franko- 
pan nisu pokvareni subjekti. Da ste: samo čuli mar: 

quisa, kako je buncao o nekakvoj novoj ideji naroda. 
Interesantna. poezija.“ Govorio je tolikom  ubjedlji- 
vošću, da sam noćas sanjao o tom. Vidio sam Zrin- 
skog osamljenog na nekakvoj pećini, i čuo sam ga — 
doista čuo, kako uzdiše: O narode, kako si velik u na- 
šoj duši, a kako si malćn u zbilji! ... Šta velite, to bi 
nešto bilo za Veličanstvo. San prvog razreda, s filo- 
zofskom pointom. — — Uostalom, valja priznati: 
Austrija se baš ne brine mnogo za Hrvatsku. 
Lobkovitz: Austrija je velika, a car — 
Gremonville: Car je malen, htjeli ste reći. 
Lobkovitz: Čuvajte se, da vas ne čuje Lobko- 
vitz, ha... ha. 
Dremonriita Nadam se, da me nije čuo. 
Uostalom nisam mislio ozbiljno. Hoću samo da oprav- 
dam Zrinskog i Frankopana. Hrvati su mi simpatični. 


Lobkovitz: Doista? I meni. Ne brinite, s Hrva- 
tima će se postupati onako, kako ja odredim. 

Gremonville: A car? 

Lobkovitz: (mahne rukom) Naš car nije kao 
vaš kralj, koji sam sve vidi i čuje. On je kao kip; koji 
nosiš, kamo hoćeš, i postavljaš, kamo god te volja. 

Gremonville: Vaš respekt pred krunom za- 
divljuje, gospodine ministre. 


Lobkovitz: Ime Habsburg mi je sveto. Do viđe- 


nja! (Gremonville izađe. Hocheru) Barune, molim vas 
na čas. (Obojica odu u Lobkovitzovu sobu. Abele 
sjedne za stol.-U svojoj sobi ustaje) M 
Leopold: (vadi iz ladice knjigu izdataka, a iz 
džepa kesu s novcima. Broji ih) Nemam sreće... 
nigdje. — Jučer sam opet izgubio na kartama sedam- 

naest talira. (Bilježi u knjigu) Sedamnaest talira. 
(Zbraja nešto nespretno i poluglasno. U to se naglo 
otvore vrata čekaonice) 


Petar: (nastupa. Abele prestrašen skoči. A on 


stupi do njeg, golemim dostojanstvom) Zrinski. 

Abele: Državni tajnik Abele. 

Petar: Najavite me caru. 

Abele: Oprostite, grofe, ali... 

Petar: (lupi šakom po stolu i vikne) Najavite me 
caru! (Silni njegov glas ima višestruki efekat. Car 
zastane u računanju i osluhne. A iz svoje sobe izlazi) 

Lobkovitz: (s Hocherom) Šta je?... O, grof 


Zrinskil?... Vi u Beču, preljubljeni moj rođače? 


Čime mogu služiti? (Pruži mu ruku) 

Petar: (se ne miče) Najavite me caru. 

Lobkovitz: (problijedi od bijesa, al se svlada. 
Ljubezno) Koliko je sati? — — Tek pol deset. Audi- 
encija počinje u deset... Morate se strpiti. Sjednite 
— vani u predsoblju čekaonice. Zabilježit ću vas u 
red ostalih. 

Petar: Hvala. Hoću smjesta da govorim s carem. 


Lobkovitz: Nažalost isključeno. 

Petar: Najavite me! 

Abele: (tiho Hocheru) Poludio je. 

Lobkovitz: (je već stvorio svoj plan) Drage 
volje, rođače. (Pokuca na vrata careve sobe) 

Leopold: (koji je već čuo Petrov silni glas, pre- 
strašeno) Unutra. 
Lobkovitz: (uđe i zatvori za sobom vrata) Vaše 
me je Veličanstvo zvalo? 

Leopold: Ja? — Ne. 

Lobkovitz: Oprostite. Činilo mi se, da ste zvo- 
nili. 

Leopold: Ne. — Uostalom, Lobkovitz, htio sam 
vas pitati... da, pitati, što je to, kakva... ne, ništa. 
Hvala. (Zašuti) ' 

Lobkovitz: (se nakloni i izađe. Zatvori za so- 
bom vrata i okrene se Petru) Njegovo Veličanstvo ne 
može vas primiti. 

Petar: (kroz zube) Zašto ne može? 

Lobkovitz: Jer — ne će. 


Petar: (zakoleba) Šta? ... Austrijski car ne će da 
primi hrvatskog bana i namjesnika svog? 

Lobkovitz: (zlorado) Ne će. 

Petar: (ko zvijer na skoku) Lobkovitz, čuvaj se! 

Lobkovitz: (sikne) Izdajica! 

Petar: (zastane. Ta ga je riječ strašno ošinula. 
Ogleda se. Opkoljen je sa svih strana neprijateljskim 
licima. Leopold je u kabinetu skočio i pošao najprije 
vratima, a onda zvoncu, da pozvoni. Ne učini to, već 
sjedne natrag stolu. Petar je shvatio. Tiho, no kipteći) 
A tako... Razumijem. To je triumf vaše diploma- 
cije, gospodo. Iskopali ste jaz između cara i mene. 
Rekli ste mu možda, da sam mu (opasan, je li? — — 
Sad hoću tek jedno da znam: zašto? Pitam prvog mi- 
nistra monarhije, šta znači taj politički potez... 
Prohtjelo vam se šutiti, premili?... Odgovarajte! 
Nasilne sam ćudi. Moglo bi se nešto strašna dogo- 
Sit... 

Lobkovitz: Car mrzi buku, grofe... 

Petar: (viče) Odgovarajte, prokleti jezuiti, ili — 

Lobkovitz (vikne također) Šta ili??... To je 
volja Njegova Veličanstva. A tko ste vi, da stavljate 
caru uvjete? Zar ste mu možda ravan? 

Petar: To ću ja reći gospodaru, a ne sluzi. Nje- 
mu, a ne vama. Razumijete li? 

Lobkovitz: Vi zaboravljate, gdje se nalazite. 
To je predsoblje carevo. Tamo je soba careva. — Vi 
još ne znate, čini se, šta je to car. Božji pomazanik i 
car. Jedan Habsburg! 

Leopold: (je u kabinetu razabirao po koju 
riječ. Ko u napadaju histerije bježi po sobi, škilji 
kroz ključanicu i šapće riječi bez veze, kao jeku vanj- 
skog razgovora) Jest... ja sam car... Da, sedam- 
naest talira... Izdaja — — strašno. — Habs- 
burg... (I tako se vlada do odlaska Petrovog, mije- 
šajući uzvike plačem i smijehom i režanjem) 

Lobkovitz: (je odmah nastavio) Veliki Habs- 
.burg! I ako smjesta ne ostavite te posvećene prosto- 
rije, koje kaljate svojom  izdajničkom prisutnošću, 
pozvat ću gardiste, da vas maknu. — |Verstanden? ' 

Petar: (do krajnosti razdražen) Nein!! — Tko 
ste vi, patuljci, da se usuđujete tako sa mnom govo- 
Titi?! Jeste li možda vi, Lobkovitz — vi, narodni iz- 
rod — zvani, da sprečavate ulaz u carski kabinet čo- 
vjeku, koji dolazi kao reprezentant jednog naroda? . 
Šta je vaša kukavna dvorska politika prema jednom 
Narodu?... Riječ Car je Nem kad se ida 
uz riječ Narod! 

Lobkovitz: Dosta! Pokajat ćete se, Zrinski, za 
tu suluđu preuzetnost! 

Petar: Nikada! — Je li, sad me gledate kao neko 
čudo? Ne prepoznajete me? ..., Da, nisam ja više onaj 

kolebljivi Zrinski, onaj tipični Hrvat, čiju golemu 
besvjesnu snagu oduvijek isisavaju politički škorpijoni. 
— Jest, uvijek ste težili, da vam ta lijepa snaga bude 
u ruci — i uspjelo vam je... uspjelo vam je lažima 
namamiti požrtvovne lude u taj neprirodni državni 
sklop. — — Ali sve se osvećuje, pamtite! Teško vla- 
daru, koji zaboravlja, da je krunu primio od naroda, 
koji mu je dade dobre volje, pa postupa s njim kao 
s pobjeđenim!... (Zz čekaonice se Šuljaju u pred- 
soblje svi, koji čekaju na audienciju i opkole “Petra, 
radoznali, dok on ništa više ne vidi) Nijemci tove 
grkljan na mjestima, koja pripadaju hrvatskim veli- 
kašima. Pale nam kuće, ubijaju starce, sramote žene. 
— — 1 onda pitate, zašto mi Hrvati nosimo u svom 
srcu otrov za Beč. — — Zašto??... Ja sam održao 
ovo prijestolje, da, ja sam antemurale christianitatis, 
da, Ja!!! A hvala?... Na svakom se koraku lome 
ustavna prava moje sinrodkevne kraljevine... Al je 
došao dan, kad ću obračunati s onima, koji me već 
dugo ponizuju! 

oLobkovitz: (u neugodnoj situaciji pogledava 
uvijek prema carevoj sobi, u strahu, da će car. izaći 
napolje. Onda je dao znak Abeleu, koji je izašao i sad 
se vraća sa dva gardista, koji stanu iz Petrovih leđa, 
da mu brane ulaz u carevu sobu. Kad je to svršeno, 
ministar se opet okrene Petru) Nego što bi htjeli, vi 
buntovnici? Da vas nagradimo, što bez prestanka snu- 
jete urote i bune, je li? 

Petar: Ako sam se bunio, bio sam u pravu... 


Znam ja sad sve. Progledao sam igru, koju je sa 


mnom igrao fini gospodin Gremonville. Pa sam do- 
šao ovamo. — To je moje pravo. Po zlatnoj buli mo- 

gu plemići pozvati kralja na odgovornost, ako prekrši 
ustav. Zato sam tu. Hoću pred cara. — Hoću da ga 
pitam, da li se po njegovom nalogu povjerava Ni- 
jemcu Herbersteinu karlovački generalat. Hoću da ga 
pitam, čiji je bio onaj vojvoda, koji je otrovao rot- 
kvom moga oca. I dalje: kakav je bio onaj vepar, 
koji je usmrtio moga brata Nikolu u onom kobnom 
lovu? ... Da, to ću ga pitati, pa da vidimo, hoće li 
car i onda zadržati fizionomiju sveca... ha...ha,..! 

Leopold: (je u kabinetu sve to čuo. Izvadio je 
molitvenik, lista po njem i šapće) Svetac...?... Da, 
svetac... (Plačući padne preko stola) 

Petar: (nastavlja bez prekida) A vi, kukavni 
dvorjanici, vi biste bili bolje učinili, da ste me prije 
današnjeg odsudnog dana pozvali na prijateljsku ve- 
čeru i zauvijek ušutkali famoznim bečkim otrovom 
aqua tofana. — Sad je prekasno! Upoznao sam sve 
vaše metode. — Niste vrijedni, da s vama govorim! 
— Mjesta! Hoću caru!! (Okrene se, da uđe. Na mig 
Lobkovitzov gardisti mu zatvore put. Ko da će zasu- 
kati rukave i bacit se na njih. Ali ne. Zaokruži sku- 
Pinu pogledom i zaustavi se začuđen na Nadasdyju, 
koji je posljednji ušao. Shvati i to. Prasne u prezirni 
smijeh) Ha... ha... ha... krvav potpis, Nadasdy, 
jeli?... Huljo! (Ide do izlaza i stane na pragu) Za- 
što imam snagu diva, kad je ne bi upotrijebio! Poznat 
ćet me još! Svi!... Svil!... (I ode, zalupiv vratima. 
Stanka) 


Lobkovitz (se prvi makne. Bijesnim pogledom. 


pogleda došljake iz čekaonice, koji se smjesta povlače 
napolje. Nadasdyju, prijazno) Izvolite načas u moj 
kabinet, ja ću odmah doći. (Hocheru) Recite vani u 

čekaonici, da danas nema audiencije. (Hocher izađe. 
Ministar oklijeva, hoće li caru) Fatalna situacija... 
Sve je tiho... Bit će bolje kasnije... (Ode u svoju 
sobu. Ostaje samo Abele, koji sjedne za stol) 

Leopold: (se budi, ko iza sna, u koji je bio pao) 
San? ... Ne. Vikali su vani... Da... Zrinski — — — 
i Frankopani? ... A ne, to je bilo jučer kod Gremon- 
villea... Samo Zrinski... Rugao se meni. Meni!! 
Caru!!... Dobro, dobro. — Udarit ću ih po prstima, 
da će im glave otpasti! (Ustane, ide do vratiju i 
otvori ih) Nema nikog? 

Abele: (skoči) Nema, Veličanstvo. 

Leopold: Danas u noći tajna sjednica. Javite 
Lobkovitzu. (Naglo) 


ZAVJESA. | 


ČETVRTA SLIKA. 


=“ E 


Rasulo. 


(Otvorena terasa u Čakovcu kao u prvoj slici. — Pred 

svitanje. Petrovi kapetani opkoliše Frana, koji mrko 

sjedi za stolom i, poduprt Bukovačkim, kuša hrabriti 

zastrašene. Lica u nemirnom odsjevu baklja. Na nebu: 
zadnje zvijezde) 


Čolnić: Šta to znači: ne skrenuti s puta, kojim 
smo pošli? A kad put dalje ne vodi, šta onda? 
Kuda? ... U ponor? ' 

Gotal: I to govoriš ti, Bukovački, koji si bio kod 
kaniškog paše pa znaš, koju pomoć smijemo od nje- 
ga očekivati. Smiješio ti se u lice. Kao da je Gre- 
monville... Nema hatišerifa od sultana, reče — 
je li? ' 

Malenić: Berislavić se jučer predao Herber- 
steinu. Uvršten je u Breunerovu pukovniju. Eto, to je 
jedini put, koji nam još preostaje. 

Fran: (skoči) Šuti! — Nikada! Čakovac je opa- 
san dvostrukom grabom vode... Streliva i topova 
ima dosta. Branit ćemo se. 

Bukovački: Mogli bi. Ali ban — ne će. 

Fran: Čas prije mi je rekao svoju odluku. Opet 
će u Beč. Ne će da žrtvuje krv svoga naroda, veli, 

Pogledić: Žrtvovat će sebe, kad skače tigru u 
ralje. 

Bukovački: Ima pismo sigurnosti: Salvyum con- 
ductum. 

Gotal: I ban vjeruje u to? On, koji je nedavno 
rekao: Vjeruj Nimcu kako suncu zimsku! | 

Čolnić: Zašto ne će da nam kaže, što se zbilo, 
kad je posljednji put bio u Beču? Zacijelo nam se 
sprema još gore zlo, ako se ne umirimo. Šta se tu 
može, kad je Herberstein jači. Gdje nam je vojska? 

Fran: Snaga je u vjeri, u srcu. Uostalom, u Her- 
bersteinovoj su vojsci naši ljudi. Graničari. Preći će 
na našu stranu. 

Gotal: To su fantazije. 

Fran: Hoće! Ja to znam. Onda nas nitko više 
ne će zaustaviti. Karlovačke žabare zagnjuriti ćemo 
u blato močvare, gdje im je i mjesto. Treba ih uda- 
riti po glavi i ne dati tim droljama, da se spreme. 
Tkogod nam pomogne, dobro nam došao. Kaniški 
će se paša odlučiti. Mora. Progutat ćemo onda i taj 
otrov, da se moramo bratimiti sa Turčinom, vjekov- 


nim dušmaninom našim. Ali čekajte samo, dok se 


pomiješamo s čalmama, onda će cifraki po zraku 
frkati! : 

Malenić: Kasno je za to. 

Pogledić: (gotovo kroz suze) Jadni naš ban... 
jadna domovina . 

Fran: Prestani sa tužaljkama, braćo! Ljubav z za 
domovinu nije suza, koja teče iz naših očiju na 
oskvrnjenu rođenu grudu. Ljubav za domovinu je 
krv. — Vruća, crvena krv.:. 

Gotal: To je maštanje, grofe. Vi tu recitirate 
nekakve domoljubne pjesme sa zatvorenim očima. 
Treba pogledati činjenicama u lice. Domovina će bo- 

lje proći, ako se predamo. Uzmimo primjer na Ma- 
džarima. Dobro je rekao Erd&dy... (Uto se na terasi 
s desna pokaže) 

Petar: (i vikne) Erdčdy je izdajica. 

Gotal: Tko to veli? 

Petar: (dolazi dolje) Ja. — Vi predbacujete 
Frankopanu, da recitira domoljubne pjesme. Dobro, 
gospodo! Ja ću vam govoriti u prozi. Reći ću vam, 
što se dogodilo u Beču. Htio sam vam to prešutjeti, 
jer nisam htio, da se prenaglimo. Sad je već sve- 
jedno. (Sjedne za stol) Htio sam pred cara. Htio sam 
zadnji puta prije očajnog koraka stupiti preda nj i 
iznijeti mu naše nevolje. Ali ne više u formi tužaka- 
nja i zaklinjanja, koja gospodi ministrima samo 
mreškaju glatke obraze na smiješak, već kao repre- 
zentant Naroda, koji ne moli. Ne moli za to, jer ima 
pravo da traži. Bio sam odlučio, da otvoreno zaprije- 
tim caru. — — Ja ga poznam. Bešćutan je kaa ka- 
men. Al jedan osjećaj živi u njem i umrijet će samo 
& njim. To je strah. On kuša da ga guši molitvom, a 
guši u molitvi sebe. Ta lutka, koja je počinila više ne- 
pravda nego ikoji drugi sluga Nečastivog, vječito bi 
htio biti pravedan. Zato sam namislio... Ali — — 

Gotal: Što? 

Petar: Car me nije htio primiti. Kad sam pitao 
ministra Lobkovitza, zašto, odgovorila mi je ta hulja 
u lice: jer ne će. — — Je li to znak, da nam više 
ne preostaje drugo nego da oružjem izvojštimo svoje 
pravo, ili nije? Prekinuli su veze sa mnom. To znači, 
da su ih prekinuli i sa Hrvatskom. Jer ja sam vaš 
vođa. (Ustaje, povišenim glasom) Hrvatski Ban! Još 
mi i sad klizne čitavim tijelom srh bijesa, kad pomi- 

slim, da se je jedan narodni izrod i kukavni sluga 
mračne jezuitske politike usudio pokazati vrata hrvat- 
skom banu. — Neka im bude! Poznali su samo jednu 
narav Hrvata. Sad će upoznat i drugu. Razabrat će, 
da je utjecaj protivnih kultura tu u toj čudnoj zemlji 
stvorio čudno pleme, koje u sebi nosi i svetačku po- 
niznost ovce, al i neslomiv bijes hijene. — Istina je, 
Beču je sad uspjelo, da zapreta plamenu aureolu 
banske časti, uspjelo mu je to pomoću one zmije Er- 
d6dyja, koga vi citirate u času, kad napokon valja 
progovoriti svojim jezikom. Kad nisu htjeli slušati 
naše molbe, neka slušaju naše kletve i osude! (Vatre- 
ne riječi banove ohrabrile su potištene. Nastaje pot- 
mula buka povlađivanja, kad se naglo otvore vrata 
lijevo i na pragu se pojavi) 

Herberstein: (sa nekoliko plaćenika. Zastane, 
promjeri sakupljene, koji naglo zašute. Onda mirno) 
Šta je to, grofe? (Gledaju se) Sabor? 

Petar: Možda. — Da, sabor. 

Herberstein: Nije mi poznato, da je Njegovo 
Veličanstvo sazvalo hrvatski sabor. 

Petar: Nije ga sazvao car. Sazvao ga je ban. 
— — Al dosta šale, gospodine! Vi vrlo dobro znate, 
da ste u mom privatnom domu. Tko vas je pozvao 
ovamo? 

Herberstein: Moja dužnost. Karte se pomalo 


otkrivaju. Uostalom to je i dobro. I vi i ja, mi smo 


obadvojica vojnici i volimo otvoren boj. Već mjesece 
i mjesece referiram ja u Beč o vašim izdajničkim ma- 
kinacijama. Bez uspjeha. Uvijek su mi iznova nala- 
gali, da ne smijem protiv vas postupati. Napokon su 

im se otvorile oči. Dolazim po višem nalćgu. Razu- 
mijete li sad, tko me je pozvao? 

Petar: Što vam je naređeno, da mi isporučite? 

Herberstein: Striktnu zapovijed, da smjesta 
odete u Beč na opravdanje. Već tri mjeseća u vašim 
je rukama poziv i salvum conductum, ali vi se ne mi- 
čete. Ministrova je strpljivost na kraju. Nalaže 
vam... ' 
Petar: Kome to Lobkovitz nalaže i zapovijeda? 

Herberstein: (porugljivim smijehom) Kome 
zapovjeda? Činovniku svog cara, gospodine! 

Petar: Šta?!! (Hoće da navali na generala, al ga 
kapetani zadrže. Prasne u homerski smijeh) Ha... 
ha... ljudi, čujte, hrvatski ban je činovnik bečkog 
cara, ha... ha... — Ja ću vas probuditi, Herber- 
stein, iz vašeg megalomanskog  sveaustrijskog sna! 
Čujte me: tu sam ja jedini gospodar. Ja sam ban, a 
ban je vladar, jeste li razumjeli? Nije ban tu da vrši 
bilo čije naloge. I ne će ih vršiti tako dugo, dok nad 


“njim ne iskrsne kralj njegove krvi — sin njegove 


zemlje! Doći će i to jedamput. Mora doći! Al dotle 
ne će hrvatski ban da sagne ponositu šiju pred pla- 
ćeničkim figurama bečkih jezuita. A najmanje jedan 


“ Zrinski! Moje je pleme jedno od onih — vi potomče 


jednog marketendera — koja su izabirala između 
sebe hrvatskog kralja. Tomislava... Zvonimira! Ve- 
likane, a ne lutke! ... (Herberstein se grubo nasmije) 
Ne smijte se, ili — (Buka. Svi se dižu na generala) 


(Ne! — — Drugdje ćemo se sastati. U otvorenom boju 


za pravdu. Rekli ste, da sam ja vojnik. Pokazat ću vam 
još i više. Da sam junak. | 

Herberstein: (mirno, sa smiješkom) Junak? ... 


Sumnjam. Uostalom ne samo ja. Sumnja i Beč, kad 
tako dugo uzalud čeka na vas. — — A vi kao da se 
ne možete odlučiti, da uvjerite o protivnom. 

Petar: (osupnut časak šuti. Onda je stvorio od- 
luku) Mogu, generale. Još ću danas u Beč. — Frane, 
ti ćeš sa mnom. Laku noć, svima! (Z odlazi preko te- 
rase desno. Stanka) 

Herberstein: (svom ađutantu) Misija je 
uspjela. Past će napokon lija u stupicu. (Kapetanima) 
A vi, gospodo, opametite se, dok nije prekasno. Do 
skorog viđenja! (Ode lijevo napolje. Fran odlazi po- 
lako za Petrom. Kapetani stoje ko skamenjeni. — 
S desna u pozadini jekne prigušen al uzbuđen razgo- 
vor. Dok se ne razbire) 

Petar: Dosta! Spremite konje! Smjesta. Hoću 
tako!! (Vraća se) 

Fran: (tiho) Idite! — Ne će oproštaja. (Kapetani 
pognute glave izlaze, a on sjedne i podbočiv glavu zuri 
pred sebe)... Proigrali smo... Beč! Bog zna, što to 
znači za naše glave... Ah Julija... (Zašuti. Na te- 
rasi s desna se pojavi) 

Katarina: (sa Zorom, koja se plašljivo privija 
uz nju. Obje su u bijelim noćnim haljinama. Banica 
je skršena, duh joj je sa pomračen, govori ko u 
snu)... Ma ne, Zora... krivo su te učili. — uda 
sU. — — Svi lažu. I mi. To se zove diplomacija. . 
Kako si ono rekla? »U to je vrijeme Tomislav bio na 
vrhuncu slave i moći. Tri sto galija. . « Ne, to je za- 
buna. Treba reći Petar! I više galija. S bijelim, po- 
sve bijelim jedrima. Kao jato galebova... i s našim 
grbom. Onda će donijeti hrvatsku krunu — samo Pe- 

tar i ja znamo, gdje... je... Da! I metnut će je 
tvom ocu na glavu. Uz kliktanje naroda. Uz zvuk 
trublje! (Uto se čuje rog iz dvorišta. Ona se prene, 
vidi Frana. Potrči k njemu i uhvati ga za ramena) 
Frane! 

Fran: (je zadrži) Tiho!... Svršeno je, Kata- 
rina... ' 

Katarina: (se obim rukama uhvati za glavu i 
prošapće) Ide? 

Fran: Da. (Stanka kobne šutnje). 

Petar: (nastupa s desna preko terase. Slijebim po- 
gledom prođe kraj Zore, koja se stisnula uz ogradu, 
i okrene se prema sobi. Nekakvim djetinskim pogle- 
dom gladi svaki zid i svaki predmet. Ko da se oprašta 
s mrtvim stvarima. Stane pred Katarinu. Dugo je 


0 gleda. Uzme joj obje ruke u svoje i rekne jednostav- | 


nim glasom) Zbogom, Katarina. Čuvao te Bog. (I ne 
osvrćuć se ni na kog, praćen Franom, koji se bez ri- 
ječi vuče za njim, izlazi lijevo napred.) 

Katarina (tupo zuri za njim. Kad su već davno 
otišli, ona se trgne, iz grudiju joj se vine hropćući 
povik) Petre... (i sruši se na zemlju) 

Zora: (brileti k njoj) Mama!... Šta je... go- 
vori... ja se bojim... 

Katarina: (se ša =iS diže) Ništa, dijete 
moje... ništa. Treba biti pametan, znaš. 

Zora: Kamo je otišao otac? 

Katarina: Daleko... U Beč!... Strašno.. 
kakav strašan zvuk šumi iz te riječi... Budi hrabra. 
Odmah će biti ovdje... 

Zora: Tko, mama? 

Katarina: Oni drugi. — — Bože moj... bože 
moj, šta je to sa mnom? Kakvo čudno titranje u mo- 
joj glavi. (OUrisne) Zora, ja ću poludjeti!... — — 


Ne, nije ništa... Što sad? Što??... Ah već znam. Ja 


sam bunu započela, ja ću je i privesti kraju. Da! Uda- 
rit ću na Herbersteina, ja, vikovična grofica od Zri- 
nja i hrvatskoga orsaga banica! Razbit ću mu vojsku, 
uhvatiti njega, sasjeći ga i baciti psima za hranu! 
Psima!!... (Ulazi jedna dvorkinja i zaprepaštena 
čeka. Ona je ne vidi) Da. U Kaniži ima dvadeset hi- 
ljada Turaka. Crvenih ko krv. Branit ću se, dok ne 
dođu. Bukovački će ih dovući... On! (Ugleda dvorki- 
nju, zastane) Tu su? (Dvorkinja kimne glavom. Na 
znak banice izlazi. Katarina nervozno razmišljajući 
hoda. Onda brzo) Da — prije svega treba spaliti do- 
kumente. (Izvadi iz tajnog pretinca škrinjicu i pođe 
do kamina. Vadi papire i baca ih u vatru) Gle, za- 
vjernica... s krvavim potpisima!... Kako oganj 
požudno guta pergamenu!... Tu — pogledaj, Zora, 
i ne zaboravi: očeva povelja Vlasima. Slušaj, što tu 
piše: »Ja Petar, hrvatskoga orsaga kralj... (Ne može 
dalje da čita. Ta riječ magično djeluje na nju i odu- 
zima joj svijest. (Grisne ludo). Kralj!... Petar je 
kralj!!... A ja sam kraljica! ... Kolikog li sjaja!... 
Šta me hvataš, kćeri! Pusti me!... Neka gori. Pla- 
men je svet i dobar. Vrijeme je ivanjskih krijesova. 
U čast Petru. S gore na goru. — — To su pisma paša 
bosanskih i kaniških. Ne trebaju nam više. Gledaj, 
kako gore! ... To su pisma Tattenbachova. Smiješno. 
Još uvijek iz njih suklja vatra!.... Al hladno je ovdje. 
Strašno hladno... (Strgne sa stola crven pokrivač i 
ogrne se njime) Zima... al ne će mi više biti. Tu je 

grimiz... gori i on. Sve gori... (Vani se čuje bojna 
vika) Slušaj, već viču. Ide narod. Živio kralj, je li, 
to viču? ... Petre, Petre! (Uidi ga u bunilu pred so- 
bom) Ah tu si! Vratio si se, mili moj druže... Kako 
je to dobro. Jer već su.tu... Stani kraj mene, daj mi 
tvoju ruku, tvoju snažnu divsku ruku! ... Hoću da te 
osjetim kraj sebe, kad se ispunjuje moj najuzvišeniji 
san!... Tako... A sad neka uđu! Vladari su 
spremni! (Čitav grad već odzvanja od kletava i vike: 
»Pliindern! Na grabež! Es bleibe noch ein Schissl, 
noch ein Bratspiss! Poslije tebe ja sam na redu!« — 
Urište žene, djeca, hropću umirući. Sad sa svih strana 
ulete unutra divlji vojnici. Zastrepe pred kraljevskom 
pozom Katarine i zastanu nepomični. A ona se smi- 


ješi i šapće) Petre... govori... ta govori, tu su 
već!... Došli su, da se poklone hrvatskoj kruni!... 
(Sve većom gorljivošću) O Petre, kako sam sretna! ... 
Ja sam Sretna... ja se smijem! ... (Istodobno se sta- 


ne smijati smijehom, koji prelazi u plač 1 jecanje, da 
konačno bez svijesti padne na zemlju. Zora se plačući 
baći na nju. Svi stoje osupnuti. Naglo) 


ZAVJESA. 

(Badnjak, kasno u noći. Kod velikog stola u sredini 
sjede Petar i Hocher. Kod manjeg stolića desno 
Abele, koji bilježi banove odgovore na kancelarova 
bitanja. Na stolu gori svijeća. Desno u pozadini ve- 
lika vrata s gvozdenim rešetkama. Pred vratima stoje 
dva stražara s golim sabljama. Hocher ispituje mas- 
kom dobroćudnog Bečlije. Petar je neprisutan duhom 
i odgovara mehanički. Kad se zavjesa digne) 


Hocher: (lupka prstima po stolu i fićukajući po- 
luglasno neku veselu pjesmicu lukavo promatra Pe- 
tra. Petrovo je lice kameno. Hocher prestaje lupka- 
ti)... Ah da, bože moj, šta ćemo! Nije nam suđeno 
da odahnemo. — Dalje! — Gdje smo stali, Abele? 

Abele: Interrogatorium dvadeset i sedam. 

Hocher: Hergott, već dvadeset i sedam! To je 
žilavost. Ne moja. Vaša, grofe. — Na dvadeset i se- 
dam pitanja odgovoriti negativno, gdje sve činjenice 
govore protivno, to već pokazuje nčki sistem. Nada 
sve interesantan sistem. Sistem, koji bi me silno inte- 
resirao, da nisam već posve iscrpljen... Ej nema 
svatko vašu lavlju konstrukciju, Zrinski! — — A 
onda, nije baš lijepo, Što ste i danas tako tvrdokorni. 
Znate li, kakav je danas dan? Predvečerje Kristova 
rođenja... Njegovo je Veličanstvo danas bilo kod 

generalne ispovijedi. A njegov vjerni podanik, Petar 
Zrinski? ... (Naglo, da ga zateče) I vi ste se zbilja 
nadali, da ćete uspjeti s bunom?... (Šutnja. Kance- 
lar se usiljeno nasmiješi) He... he, sistem je to!. 
I pravo mi je, što sam blamiran! Takvim bezazlenim 
juridičkim doskočicama može se natjerati u kozji rog 
fukara, a ne jedan kraljevski rebel. — Oprostite, na- 
vika iz prakse... Al ne ću više biti tako naivan. 
— — Nastavimo! Interrogatorium dvadeset i osam. 
(Traži u spisima) Aha, tu je: Neka optuženik izjavi, 
kako se može s njegovim tvrdokornim tajenjem do- 
vesti u sklad dokazano mu šurovanje s Turcima! 

Petar: (tihim glasom, suho) Pregovarao sam 
s Turcima ad usum jezuita. Po instrukcijama  Rot- 
tala... Cilj je glavno, a ne oruđe. Bila je ratna 
varka. 

Hocher: Protiv monarhije? 

Petar: Ne. Protiv Turčina. Htio sam zadobiti 
njegovo povjerenje. 

Hocher: Interesantno!... Dakle ista diplomat- 
ska igra kao i s Čremenviileam, jehH?... Vi ste tre- 


bali prihvatiti diplomatsko pero u ruke, grofe, a ne 


mač! Znate: tko se mača laća... itd. — — Zbilja, in 
puncto Francuske! Zamislite, Francuska je čestitala 
dvoru, što smo otkrili vašu urotu. (Petar skoči) Šta 
je? ... Ah razumijem. Da, da, Undank ist der Welt 
Lohn!... Ali ni vi niste bolji, amice. Ja sam u dnu 
svoje duše bezgranično dobar čovjek. Vjerujte mi!. 

(Vani na koridoru čuje se tiha pjesma: Stille Kčadlu, 
heilige Nacht)... Ja vas žalim iz sveg srca. Ja vas 
ne mrzim. Odvratne su mi samo vaše rebelske spletke 
i makinacije. — — A vi uporno tajite. Znam, to je 


kJ 

sistem. Ali najviše kod njeg stradam ja. Ostavio sam 
ženu i djecu same u Beču. Na taj sveti dan. Vi ćete ' 
to razumjeti, jer i vi imate tamo negdje obitelj, je 
li?... Baš smo se sastali. Ne popuštate vi, ne popu« 
tai. o Uh, i sad svaki vuče na svoju stranu... Da, 
da, prevario sam se. Nadao sam se čudu, jer je Bad- 
njak. Spasiteljev dan. Možda bi i vas spasio — mi- 
slim vašu dušu — kad bi htjeli konačno priznati. — 
Clementia Njegovog [Veličanstva je neopisiva. Dakle? 

Petar: Dosta! — Pitajte dalje! 

Hocher: No napokon ste me pogledali! ... Hva- 
la vam. — Vaše oči više i iskrenije govore od vašeg 
zlog jezika... Niste vi rođeni za zločinca. Razumijem 


ose ja u djeda, Ne, vi ne! Rekao sam ja ekscelenciji 


Lobkowitzu, da vi niste pokvaren subjekt. Vi ne. Onaj 
drugi... to je nešto drugo. 

Petar: Koji drugi? 

Hocher: Ah ništa, ništa. — To sam tek glasno 
mislio. Mislio na Frankopana. — Čujte, kako lijepo 
pjevaju. (Imitira poluglasno pjev, koji dopire izvana) 
Stille Nacht... heilige Nacht... (Olako) Da, da, u 
nevolji se poznaju prijatelji. Horribile — — tako 


“bacati krivnju na drugoga. 


Petar: Šta?! 

Hocher: (kao da nije čuo pitanje) Abele, dobro 
ste prorokovali. To jest, hi... hi..., dobro ste pro- 
rokovali zlo. Da će nas i ponoć zateći u toj tamnici. 

Petar: (prodirno) Šta ste rekli o Frankopanu?! 
* Hocher: Kako? ... Ja? Ah ništa. Pustimo to ra- 


dije?... Bolje je, ako ne saznate. 
Petar: (ustane, blijed) Fran . . je... mene — 
optužio? 

Hocher: Ma da. Gadno, je li? To sam i ja re-, 
kao., Doduše on se ispričava time, što je zadnji svog 
roda, pa... — — Što sve čovjek ne radi, kad mu je 
nad glavom mač! . 

Petar: (drekna) Tako vam Krista, koji u ovoj 
noći dolazi k nama, je li to istina?! 

Hocher: (mirno) Nažalost. — — Je li, Abele? 

Abele: Točno. Bilo je to kod pitanja o autoru 
inkriminirane upute Bargigliu, prema kojoj je opet 
trebao u Poljskoj krvavo intrigirati protiv našeg Ve- 
ličanstva. 

Hocher: Pomislite, grofe, Frankopan tvrdi, da 
ste vi sami sastavili taj sramotni spis. — — Dajte, 
Abele, kad smo već zagrizli u tu prljavštinu, proči- 
tajte nam dotično mjesto! 

Abele: Odmah. — — Eto ga: »Vrlo slabo po- 
znajete Zrinskog, ako ga držite samo hrabrim vojni- 
kom, a inače jednostavnim i za prepredenosti nespo- 


sobnim čovjekom. Zrinski vrlo dobro znade, da ga . 


obično smatraju ovakvim, pa sad hoće, da se pomoću 
tog mijenja opere od krivnje.« 

Petar: (je slušao reterirajući prema zidu. Sad 
pojuri ko sulud stolu. Ne zna, što radi. Lupa šakom 
bo stolu i viče) To je laž! — Laž, laž!! Nikada ja 
nisam i ne ću drugoga kriviti za svoje čine. Nitko 


mi to ne može predbaciti. A najmanje Frankopan! 


Dobro — neka vam bude... ja sam sve to htio, da, 
ja sam htio izbaviti svoju domovinu — — jer ju 
ljubim ... jer ću — vidjet ćete — i život svoj dati 


za nju. To je nešto čisto u meni, nešto sveto. I ja ne 


dopuštam nikome, da skvrnjuje taj moj sudbonosni 


polet! A najmanje Frankopanu... On, koji me je 

makiavelističkim teorijama nagovarao, da se osvetim 
zagrebačkom kaptolu! On, koji je sastavljao pisma 
na, Gremonvillea!... Moj Fran!... Brat moje Ka- 
tarine! .. . Majko božja, zar me svi ostavljaju? . 

H sek er: Vi ste pisali, Abele? 

Abele: Od riječi do riječi. 

Petar: (zastane. Tišina. Hocher mu se drsko smi- 
ješi u lice. Abele sekundira. Petar vidi, da je preva- 
ren, Istisne)... Stupica? .. 

Hocher: Ipak sam se prevario, grofe, Nesia u. 
vas sistema... doista. : 

Petar: Shipića.... meni .. .? 

Hocher: Diplomatski trik. — Kao vaše prego- 
varanje s Turcima. — Ad usum jezuita, kako ste već 
nekoliko puta duhovito primijetili. Cilj je glavno, a 
ne oruđe. — — Kod Frankopana sam tako izmamio 
svjedočanstvo vaše krivnje. Od vas njegove... Ne- 
mojte se ljutiti. Konačno, kad je čovjek kancelar, 
mora da ima neke naročite &posobnosti, je li?... 
Uostalom treba da ste mi duboko zahvalni. Bilo je u 
tajnom vijeću govora o torturi... O torturi, mili 
moj. — — Eto vidite, ovakve judnogtavić krimina- 
lističke doskočice manje bole od torture, a rezultat 
im je isti. Ut figura docet. (Pokazuje spise) 

Petar: (se strašnim uzvikom očaja sruši na ze- 
mlju) A... 

Hocher: (se sagne nada nj) No? ... Što vam je, 
grofe? Samo mir!... Ah znam, to je reakcija. Ovo 
nerazumno gladovanje mora i vas uništiti... Pomi- 
slite, Abele, vele, da opet tri dana nije ništa okusio. 
— — Kako nerazborito!... Da vam pošljem kolača, 
mili moj? Božićnih kolača...? 

Petar: (suhim usnama) Piti... dajte mi piti... 
Hocher: (uslužno) Odmah, odmah ću vam po- 

slati... Hajdmo, Abele! — — E ipak niste dobro 

prorokovali. Baš ne ćemo u ponoći biti u tamnici. 

Petar: Piti... piti... 

Hocher: Pst, pustite ga! To su reminiscence na 
čakovačke gozbe, hi... hi... (Izlaze. Pred rešetkama 
upravo prolaze stražari, koji vode Frankopana iz sud- 
ske dvorane, gdje su ga ispitivali, u tamnicu. Na ru- 
kama su mu lanci. On se zaustavi pred ulazom u Pe- 
trovu ćeliju. Uidi ga na tlima i hoće da pojuri k nje- 
mu. No stražari ga ne puštaju, dok im Hocher ne 
kaže toplim glasom) Pustite ga samo... ta pustite 
ga! (Okrene se prema Petru) Grofe, evo _ vam moj 
božićni dar! (Fran poleti do Petra, klekne do njeg) 

Abele: (tiho Hocheru) Excelentissime... da ih 
pustimo nasamo? ... To je opasno. 

Hocher: Sad wiše nije. — — Ne razumijete? — 
Stvar je gotova. Finis opus coronans... hi... hi... 
(Opet toplo) Neka se porazgovore... ta rođaci su... 
danas... na badnjak, Abele! — — Zašto ne bi i ja 
u toj svetoj noći učinio dobro djelo! (Odu. Rešetke 
se zatvaraju. Uani stražar sa golim mačem od vre- 
mena do vremena prolazi hodnikom) 

Petar: (se budi. Prepozna Frana, sjeti se stupice, 
u koju je pao, i zareži ko sputana zvijer) Ulovljen... 
u stupicu... u zamku... i 

Fran: Petre, za ime Krista... šta se dogodilo? 


Petar: Mučili su me,.. ispitivanjem... Ho- 
cher'. : 
Fran: I mene... Lobkovitz... 

Petar: Judicium delegatum... nepristrani sud, 
je li?... (Najednom zaurla) Hulje ...pljunut ću im 
u lice... pred samim carem... u lice... tim mario- 
netama božice pravde, kojoj su zavezali oči! Boga 
im ... (Digao se i opet bi pao, da ga) 

Fran: (ne zadrži) Umiri se... Petre! 

Petar: Ništa... ništa... (Tetura do stola. Sje- 
dnu svaki s jedne strane. Nakon kratkog razmišlja- 
nja, više za se) Doći ću ja do cara... Reći ću mu 
sve to. Otvorit ću mu oči... Ion će me moliti za 
oproštenje... klečeći... što se njegove podle krea- 
ture usudiše, da bace u tamnicu jednog Zrinskog i 
jednog Frankopana... Oni, njegovi ministri... oni 
su ga izdali, kad su dopustili, da se carska riječ salvi 
conducti izrodi u pasju nevjeru... Carska se ne po- 
riče... Pa ipak! Fuj!... (Ulazi Jure sa peharom 
vina, Stavi ga na stol, onda klekne pred Frana. Ovaj 
ga pogladi, ali sveudilj zuri pred sebe. Petar lispija 
na dušak pehar vina. Nakon stanke) Zašto šutiš, 
Frane? ' 

Fran: (rezigniranim bolom) To je jedino, što nam 
još preostaje, Petre. 

Petar: (se trgne) Ti misliš... .? 

Fran: Da. 

Petar: (opet pije) Ne, ne. Ne će se na to odva- 
žiti. Što bi rekao svijet? 

Fran: Svijet?... Svijet uvijek šuti, kad se nana- 
šaju nepravde, Petre. — — Zar ti još uvijek ne shva- 
ćaš, da je naša osuda izrečena već onda, kad je Leo- 
poldus hotice ili prevaren potpisao onu famoznu vje- 


rolomnu kartu sigurnosti? ... Sad se ti prokuratori 
znoje oko nas tek za to, da sofizmima izmame iz 

nas neke rečenice, koje će im poslužiti, kad budu, 
kako se pristoji, pred svijetom, opravdavali našu 
smrt... ' 

Petar: (problijedi) Smrt. . .? 

Fran: (ko da u njegovom licu čita svoje misli) 
Ti se bojiš? ' 

Petar: (ko da sam sebe pita) Ja? ... (Zaklopi oči 
1 gleda maštom smrti u oči, a onda odgovara mirno) 
Ne. (Opet pije) To sam pitanje već jednom čuo, 
Frane. Noć pred odlaskom iz Čakovca. Kolebao sam 
između puta ovamo i saveza s Turčinom. Moja Ka- 
tarina, Bukovački i Bethlenovo pismo s muranjske 
konferencije nagovorili su me te sam dao iz naj- 
dublje tamnice dovesti turskog sužnja Omera, da ga 
pošljem kaniškom paši. — Sjećam se toga, kao da je 
jučer bilo, i ako već gotovo godinu dana čamimo u 
. tom prokletom karceru. Vidim to obrijano pseto pred 
sobom... Lice ispijeno od memle, oči u bunilu zure 
u me. A-on šapće: »Mnogo sam čuo o tebi, Zrinski... 
Kukavice u našim bojnim redovima strepe pred to- 
bom... A drugi kažu, da si nam sličan, da je i tebe 
opsjela misao boga, koji se poji krvlju... Prevarili 
su (se. Poznam to po očima... Poznam...« Ja dre- 
knem na nj, a on mi stavlja to isto pitanje, koje sam 
maločas čuo od tebe, Frane. — — Znaš, kako sam 
mu odgovorio? Udario sam pseto nogom i nasmijao 
sam se divljim, raspojasanim, paklenskim smijehom! 
Zrinski da se boji smrti?... Ha... ha... ha... 
(I kao da tjera neke slike, što bude strah, lamata ru- 
kama po zraku, dok ne uhvati pehar, da ga iskapi. A) 


Fran (dalje prigušenim glasom raspreda svoje 


mučne misli) Da... da... stotine smo puta klikćući 

zadrli u redove čalma. Krivi su turski mačevi skaku- 
tali nad našim glavama, a mi smo ih odbijali ko u 
igri. Ona bojna vreva opojila nas je slikom jedne 
smrti, u kojoj smo ponosno lebdili kao djelotvorni 
heroji na apokaliptičkim konjima... jurili nečem 
svijetlom ususret... goneći fantom, što se zove 
slava... Ali sad, u tom vlažnom kavezu, lišeni 
zvuka, svijetla... života... mi u samotnim noćima 
doživljujemo, kako neka druga, nova smrt uskrsava 
pred očima naših misli. — — (Gotovo - šaptom) 
Jest... Te se ja smrti plašim, Petre... Te podmu- 
kle... šutljive smrti, koja se jezovito šulja k nama 
kao kakva sitna i blatna točka, koja prekida nit ži- 
vota besmisleno, kapnuvši usred nedovršenog stiha 
naše životne pjesme... One smrti, koja znači: kraj... 
šutnju... ništa... (Zspad) Ne, ja ne ću da umrem... 


još me!... Ja sam mlad... ja hoću da još gledam 
sunce... more moje... oči moje Julije... dijete 
svoje! Ja sam posljednji svog roda... ja ne ću da 


umrem! (Digne se i uhvati za glavu) Zašto nas one 
noći nisi poveo na Herbersteina, Petre? Zašto? ... 
Da smo pali u toj borbi, završili bi svoj život uzdi-- 
gnute glave, a ne sramotno kao razbojnici... . Zašto 
si klonuo... zašto? (Padne opet ridajući na stoliću) 
“Petar: (bulji pred sebe) Zašto... da, zašto? 
Imao sam u Čakovcu tri tisuće ljudi. Pod mojim vod- 
stvom vrijedili bi za dvanaest. Sila topova, nažde- 
rana prahom, jedva je čekala, da zalaje smrtonosnu 
pjesmu u Herbersteinove redove... Nisam im dao 
da riknu... Zašto? — — Sjećam se, kako sam kao 
dijete dočekivao oca, kad se vraćao iz boja. Njegovi 
su ljudi nosili na kopljima odsječene turske glave. A 

ja sam se djetinski smijao tim raskrvarenim licima 
u obraze. I poslije, kad sam se bacao na redove po- 
gana, ja sam kosio njihove glave zdravim smijehom 
bezbrižnog seljaka, kojemu nikakva pitanja ne kidaju 
snagu urođenog zamaha... Ali one noći... naje- 
.damput se nešto ušuljalo u me... slomilo me! Kao 
da me nešto stalo natrag vući za skut dolame. I ja 
sam se povlačio, dok su oko mene siktali čudni gla- 
sovi, da sam pobjegao svome vremenu za stoljeća 
unapred... da sam sebe oblagujem, kad se gordo 
nazivljem vođom naroda. — Narod! Što je to? Ne- 
što čudno, preuranjeno, nešto, što mi je izjelo svu 
snagu. (Zašuli, Opet dohvati. pehar) Hladno je 
ovdje... (Javljaju se iz daljine božićna zvona) 
Zvona navješćuj rođenje Krista. Mir dolazi na ze- 
mlju... riješenje svih zagonetka... osim jedne. One 
u.meni. To je doista užas, koji i mene napunja stra- 
hom... O ne, Frane, ne bojim se ja smrti, jer što je 
jedna glava — pa bila to i vlastita — u viru hitnje 
svijeta od početka prema svrsi svojoj! Ali to... to 
je nešto drugo. Drugo. (Ustaje i hoda po tamnici) 
Izgubio sam sam sebe. Tražim: se... (Zaustavio se 
pred slugom) Tražim se, Jure. I jokxavara sam. pred 
sobom u tisuću likova. (Očito mu se približava nervna 
kriza) Jedan čas mi se čini, da. sam doista čista 
luda... i da Hocher i svi ti inkvizitori imaju pravo, 
kad djelajnm varkom izmamljuju iz-mene pnizna- 
.nja. — — Onda se opet vidim kao Juda, koji izdaje 
i najbližeg. Jer treba da znaš, Jure: izdao sam Frana! 
(Fran digne glavu i gleda ga zaprepašteno) 
Jure: Sveti bože! 
Petar: Uvijek zoveš i a ja već mjesec dana 
ne mogu moliti! (Stane pred Frana) A ti... ti, Frane 

— zašto me ne kuneš, zašto me ne nazoveš izdajicom 
pa da se riješi ta zagonetka?... Ne gledaj me ta- 


ko!... Ne mučite me... ne mučite me... (Uratio se 


na svoje mjesto i teško dišući pada na stolicu. Otva- 
raju se vrata tamnice. Došli su po Frana. On ustaje i 
pognute glave ide prema izlazu. Kad to ugleda 
Petar vikne očajno) Frane! (Ovaj pojuri u nje- 
gov zagrljaj. Tišina. Jure jeca. Na mig svog zapo- 
vjednika pristupe stražari i odvedu Frana. Polako 
ide Petar za njima i uhvati rukama rešetke opet za- 
tvorenih vratiju. Okrene se i šapće kao da traga za 
nečim u sebi) Tko sam ja...? Što sam ja?... Zar 
sam ja zbilja samo feudalac, koji tek navlači masku 
mučenika za jednu uzvišenu ideju? (Uzalud čeka od- 
govor na to pitanje. I sad se baca u borbu sa nečim, 
čega nema. Pijan od vina, gladi i duševnih muka za- 
leti se pobješnjeli div do stola, zgrabi ga kao da će 
ga baciti na svijet pred rešetkama, i viče) Laž... 
laž! Pamtit će mene svi... svi! U mene je divska 
snaga tijela. Ko lijepi onaj Samson srušit ću te zi- 
dove, slomit te rešetke... i izaći... I vikati, da me 
čuju svi... I ona lija Gremonville... i Luj.:.i za- 
grebački kaptol... i papa... i car... a nad svima 
kobno moje otkrivenje — moj narod!. . Ne, nije 
to fantom ni samoobmana! Ja sam VRIH svoj 
narod i samo za to jurnuo sam u taj strahoviti splet 


intriga!!... Žrtvovao sam mu dušu, lako će mi biti 
da mu žrtvujem i život, kad znam: iz smrti se rađa 
život! ... Pobjedu, koju ne ću vidjeti ja, vidjet će 


drugi... Rodit će se pokoljenje, koje će htjeti da 
vidi slobodu. I onaj čas, kad će moj narod htjeti, on 
će i moći da je izvojšti!... To hoću da im kažem... 

da im doviknem... Pustite me napolje! (Zgrabi re- 


šetke i drma njima) Otvorite... otvorite! Ja sam. 
sloboda! ... Zrinski sam!! (U taj mah opet još silnije 


zabruje zvona. Petar ustukne natrag do križa, koji 
visi na zidu, i zuri u povorku, što vani sa gorućim 
svijećama prolazi od ćelije do ćelije. Njoj je na čelu) 

Kapucin (koji digne križ i govori) Krist se ro- 
dio! Spasitelj. — — Tu je onaj, koji će umrijeti za. 
svoj narod i za grijehe i za slaboće njegove. (Svi na- 
polju, a i Jure unutra kleknu) 

Petar (raširi ruke pod križem 1 govori glasom, u 
kojem nema više ništa ljudskog) Jest, tu je. Idite i 
recite im, neka dođu po moju glavu. (U taj mah za- 
ori Te Deum. Gromko i pobjedonosno odzvanja 
himna slave iz gradske kapele) 


ZAVJESA. 


> (Pijev i zvona rastu do prodirne snage, podržava- 
juć u tamnom gledalištu uzvišeno nastrojenje. Onda 
postaju sve slabiji, dok se ne izgube. Časak tišine, 
koju razdiru zvuci trublje, što naviješta pogibiju he- 
roja. Opet tišina. — i već se zavjesa diže pred ebi- 
logom) 


.. 


EPILOG 


Stratište. 


"(U Bečkom Novom Mjestu. Maglovita noć. Mjese« 

čina obasjava povišenu glomaznu kocku, prekritu 

crnim suknom. Pred njom, u sredini dolje, tik uz stra- 

lište mala drvena klupa, osvijetljena laternom, što 

visi na prednjoj strani kocke. Tišina. Tek se iz da- 

ljine čuje tužno cinkanje malog zvona kapelice. Gore, 
usred stratišta kleči) 


Suluda djevojka: (i strelovitim i plašljivim 
kretnjama glave, strašna u okviru razbarušene kose, 
osluškuje na sve strane)... Nema nikog... Svršili 
su hulje svoj krvavi posao pa sad plešu i piju u 
krčmi. Tek nekoliko koračaja daleko od ove smrti 
ovdje. — — Bez mene. (Iskrevelji se prema desnoj 
strani) To vama, a ne ja! Psi prokleti! ... Sama sam. 
Napokon posve sama. Nema nikog, tko bi me grlio i 
derao se na me, što su mi oči tako hladne, dok nje- 
gove plamte u ljubavnom ludilu. — — Al mir. Treba 
ispuniti zavjet... Šta ima u tom čudna? Kad sam 
gledala, kako im sijeku glave, rekla sam sama sebi: 
Doći ćeš potajno u noći i poljubiti mjesta, kud im je 
potekla krv, Šta im drugo može dati takva jedna kao 


što sam ja? Cjelove — i ništa drugo. — — Krv! 


Gdje je?... Evo tu... i tu! Crvene mrlje... Bože 
moj, zašto sam se ja jedina ražalila nad njima. A 

vele, da sam luda. Možda baš zato? ... O ne, bili su 
ljudi. Veliki, divlji, ali ljudi. Jadni rebeli. Jedina ja 
sam im bila blizu. Jedina ja. — Tko sam ja?... 
Ha... ha... ha, ja sam ulična, vojnička! — Strije- 
lac, koji je stražio posljednju noć ovih, čija mi krv 
ne da da odem odavde, pozvao me je k sebi... Re- 
kao je, da ću dobiti talir. — Ali ja ne idem. Ne ću 
da u moje ruke klizne njegov Judin zlatnik... (Plače) 
Jadni rebeli! Kako mi vas je žao... kako žao... 
(Prislonila je usne na tla. Nešto mrmlja, no čim za- 
čuje korake, još se više zguri i Šuti. Zdesna ulaze) 
Historičar: (i pjesnik. On je starac miran i 
odmjeren u govoru. U riječima mu je uvijek neka 
primjesa ironije u skladu sa oštrom logikom. Govori 
mladom pjesniku) Nije pametno, dragi prijatelju, što 
zaklanjate lice pred stratištem. Ovakve su justifika- 
cije sa historijskog gledišta nada sve interesantne. 
Mi stojimo danas na raskrsnici dviju epoha. Tip se 
heroja počinje mijenjati. Doskora će izgledati posve 
drukčije. Imat će sve one sposobnosti, koje su baš 
Zrinskomu manjkale. Oštra misao, duševni mir, 


svladavanje samoga sebe... to je ono, što dolazi. Za 


dva tri stoljeća možda će Zrinskog smatrati luđa- 
kom... Sjednimo malo, hoćete? (Sjednu)... Da, da, 
interesantno je to. Bio je dosta polovičan. Nije mi 
čudo... Rodio se u vrijeme, kad je stari heroj po- 
čeo blijediti, a novi se još nije iskristalizirao. 

Pjesnik: (nervozno) Ja vas ne razumijem. — 
Govorite tako hladnim glasom. Kraj ove užasne crne 
kocke, po kojoj su se kotrljale odrubljene glave. 

Historičar: Vi ste fantast, dragi moj. Treba 
stvari promatrati iz nepomućene daljine. I onda, kad 
smo im blizu. Blizina oduzima objektivnost. 

Pjesnik: Pa zašto ste onda došli ovamo? 
Historičar: Naprosto za to, jer ste me vi ova- 


mo dovukli. Da, da. Vraćao sam se od Hochera, koji 
mi je dao dragocjeni materijal o tom procesu. Htio 
* sam brzo kući, da ga još posve svježeg raščinim. Na- 


basao sam na vas. Šetali smo ulicama... i naje- 
dnom... eto nas tu. Kako, ne znam. Vi ste mene 
«držali pod rukom, a ne ja vas. Ergo — 
Pjesnik: Da, da, istina je... Ne znam ni sam, 
što me je tako nesvjesno vuklo ovamo. 
Historičar:Preobilje fantazije, prijatelju. — — 


“To je nešto za vas pjesnike, dakako, mastan zalogaj. 


Predodžba njihovog smrtnog straha — 

Pjesnik: (naglo) Bojali su se? 

Historičar: I da, i ne. Teško je na to dansk: 
riti direktno. U biti je tog heroizma, da se duboko u 


nutrini svojoj boji. Žasade tradicija sklone su stra- 
hu. Tu je strah pred drugim svijetom, tu je strah 
pred okaljanom časti itd.... itd.... To je isto tako 


saživjelo s tim junacima kao i neobična žilavost, ko- 
jom taj strah sakrivaju. Eto na primjer Zrinski. Ko- 
losalna ustrajnost li tvrdokornost., (Njegovo držanje - 
kod oproštaja s Frankopanom bilo je pravi uzor ro- 
mantičke tradicije viteza. Čovjek ostaje zapanjen. 
Najčišći stil kamenog, klasičnog junaštva. — — Ta 


šutnja i moglo bi se reći tupost prema svojim krvni- 


cima! Dok će budući junaci umirati s povikom pre- 


.zira na one, koji su upropastili njihovu ideju, on se i 
ne osvrće na svoje mučitelje. Pače ni u oprosnom 


pismu: — — Zbilja, čekajte — to će biti nešto za 
vas. — — Abele mi je u znanstveno historijske svrhe 
«dao prepis pisma banovog, što ga je jučer pisao svo- 

joj ženi. Kud sam ga samo metnuo?... Ah baš sam 
pravi profesor. — — — No eto ga! Tu je. Čujte! 
Sve neka općenita razmatranja, bez primjese gor- 
čine. Nadzemaljska smirenost — ko prepisana s rim- 
skih pergamena... 

Pjesnik: Ne, nemojte!... To jest ipak — či- 
tajte! . 

Historičar: Evo: »Moje drago srce! Nemoj se 
žalostiti svrhu ovoga moga pisma, niti burkati. Polag 
božjega dokončanja sutra o deseti ore budu mene 
glavu sekli, i tulikajše naukupe tvojemu bratcu. Da- 
nas smo mi jeden od drugoga srčeno proščenje uzeli. 
Zato zemljem i ja sada po ovom listu i od tebe jedan 
vekivečni valete, tebe proseći, ako sam te u čem zban- 
tuval ili ti se u čem zameril: oprosti mi! Budi Bog hva- 
ljen, ja sem k smrti dobro pripraven, niti se plašim: ja 
se uhvam u Boga vsemogučega, koji me je na ovom 
svetu ponizil, da se tulikajše mene hoće smiluvati, i 
ja ga budem zmolil i prosil, da se mi naukupe pred 
njegovem svetem tronušem u diki večno sastanemo. 
Veče ništar ne znam ti pisati, ni za sina, niti za dru- 
go dokončanje našega siromaštva. Ja vse jesem na 
volju božju ostavil. Ti se ništar ne žalosti, ar je to tak 
moralo biti. — V Novem Mestu, pred zadnjem dne- 
vom mojega življenja, 29. dan aprila meseca o sedme 
ore pred večer, leta 1.671. — Naj te gospodin Bog 
s mojum kčerju Auroru Veroniku blagoslovi. Grof 
Zrini Petar.« — — — (Starac je čitao pismo ispočetka 
suhim naučnjačkim tonom, naglašujući mjesta, koja 
se slažu s njegovim znanstvenim teorijama. No sa- 
blasna noć i priprosta usudnost pisma doskora boja- 
diše njegov glas toplinom i samilošću. Kad je svršio, 

nastaje stanka. Pjesnik plače. Kao da se stidi svoje 
slaboće, kuša historičar da se nasmiješi) Vi plačete? 
Pjesnik: Strašno... grozno... Jadni ljudi... 
Historičar: Da, ima u tom nešto strašna. Kroz 
čitavu noć poslije toga oproštaja tako reći umirati, a 
ni pisnuti, to je možda najveći heroizam. — Zrinski 
je ujutro kod mise pao u nesvijest. A kad je došao 
svijesti, vidio mu je Abele u velikim očima bijes. 
Grizao se jadnik, što mu slaboća gladom izmorena 
tijela ne da, da do kraja istraje u lijepoj pozi junaka. 
— — Ah da mi je bilo zagledati u njegovu dušu! Da 
mi je znati, da li je drhtao od straha ili... 
Suludadjevojka: (počela je već kod čitanja 
pisma da puza napred. Sad gurne glavu odozgor me- 
đu sjedeće i oglasi se tiho i siktavo) "To je laž! Vi la- 
žete! Nije se bojao. (Historičav i pjesnik se sjedeći 
razmaknu, a ona se nadvila nad njih kao avet) 
Historičar: Tko si ti? i 
Suluda djevojka: Tko sam, da sam. Nije 
vas briga! ... Zašto lažete? Zašto hoćete da otmete 
ljepotu njihove smrti? — Nisu se bojali. Gledala 
sam s prozora, kako je gradski sudac slomio štap, a 
Zrinski je stajao uspravno i gordo, ko da veličajni 
njegov život nije također slomljen tim slikovitim či- 
nom. — — Još više. Kad sam se poslije progurala u 
blizinu stratišta, čula sam jasno, kako je rekao: »Ovi 
se siromasi više boje moje smrti nego jal«... I pri 
tom... pri tom je pogledao... mene. Baš mene! A 
ja sam vrisnula, od straha — i umrla sam u taj čas. 
Ja nisam više živa... i vojnici ne će nikad više uži- 
vati u mojem zagrljaju... Nikada... 
Historičar: Treba pozvati stražu... 

.0Pjesnik: Pustite ju... neka govori... Sjel- 
nite! 


Suluda djevojka: Jest, sjedili su... tu na 
klupi, na kojoj sada sjedite vi i pljujete na svece. 
Suci su sjedili na njoj. A on je zurio samo u me... 


I ja sam čitala u njegovim očima ovo: »Sve mi se ' 


gadi. Hoću da umrem,« govorile su one. Ali bojao se 
nije! A vi ste rekli... nemojte to nikada više reći... 
ni napisati. Ne znate vi, šta to znači: odrubiti glavu. 


Pazite na riječ: od-ru-bi-ti! Pri tom nešto pada, uz- 


mukli štropot... Kako je hladna noć! Toplije bi bilo 
pod gunjem strijelca, je li?... 


Historičar: Poludila je od straha. 


oSuludadjevojka: Ne strah, kad velim! Nije 
se bojao. Sam je skinuo gornju haljinu. Sam je di- 
gnuo vlasi, da maču bude put slobodan. A kad je ura 
odbila devet, gospoda suci načinili su osobito sve- 
čano lice — glupani — a krvnik... zatvorite oči, da 
ne morate gledati moje riječi!... Krvnik je za- 
mahnuo ogromnim mačem. Ssssss ... zazvižda oštrica. 
Presječe prozirnu maglu i zarije se u šiju. Silna šija 
razjapila je tek krvave debele usne ko u smrtnom 
kriku, a mač po drugi put divljom proždrljivom sna- 
om probije žilje i otkine glavu. — — Ah gledajte, 
kako se kotrlja... kako poskakuje! Trzala je još i 
onda, kad su je pokrili crnim suknom. Žilav je život 
junaka!... A onda sam čula tajanstvene glase. 
Glava je govorila. Tajanstvene i — nerazumljive ri- 
ječi. Valjda one riječi, koje čovjek šapće, kad ulazi 
u vječnu tamu. — — I onda sam morala učiniti za- 
vjet. Da ću ovu noć poljubiti mjesta, kud im je pote- 

kla krv. Bit će to molitva. — A vi šutite!... (Po- 
vlači se puzeć natrag) Šutite... šutite... šutite... 
Historičar: (pjesniku koji obezumljen zuri u 
djevojku, iza stanke) Šta vam je, prijatelju? Izgle- 
date ko da ste sišli s uma. — — Ta recite štogod! 
Pjesnik: Tu ponestaje čovjeku riječ. Užasno... 
Historičar: Pa konačno, šta ima u tom tako: 
naročita? : 
Pjesnik: Kako su kratkovidne oči učenjaka, kad 
ne mogu ni na čas zaviriti u čovjeka! 
Historičar: Nemate pravo. Mi gledamo mno- 
go dalje. Preko čovjeka — stoljeća unapred. Ja već 
danas vidim, da sredina, koja rađa takve ljude kao 
Zrinski, mora da ima u sebi tu žilavu jurnjavu za 
slobodom. Takvih će pojedinaca biti sve više i više. 
Rađat će se u svim krajevima raskomadane njegove 
zemlje, koja je šira nego je on to i sam poimao. Dok 
ih ne bude mnogo, dok gusti redovi boraca ne zadru 
u historiju jačim potezom od ove dvojice. Dok car- 
stva ne padnu od njihovog žeđanja za slobodom. Što 
u tom kompleksu znači smrt dvojice ljudi! 
Pjesnik: O ne. To je bila smrt ideje. 
Historičar: Varate se. Ideje ne umiru prije 
nego što su živjele punim životom. Nikad. A najma- 
nje ideja slobode. Poznija pokoljenja nebrojeno će 
puta viknuti spram neba to, što su kriknule te dvije 
odrubljene glave u svijet: Sloboda! Nisu ih čuli, jer 
su dva glasa premalo, dragi moj. — — — Hajdmo 
sad. Hladno je tu. — Umirite se! Sve prolazi, proći 
će vas i to. Poslat ćemo stražu, da suludu djevojku | 
odvedu u bolnicu. Dođite! (Odu, odakle su i došli. 
Stanka) : 

Suluda djevojka: (digne glavu i gleda pred 
sebe. Oči su joj pune suza, Šapće) Jadni rebeli.... 
kako mi vas je žao:.. kako žao... (Najednom se 
trgne, skoči i vikne pobjedonosno) Ali ne! Ne! Ne 
treba vas žaliti! Jer vaša će veličina nadživjeti sve 
moje suze. Niste vi umrli. Vaš će spomen ostati vje- 
čan! Na vik on živi, ki zgine pošteno! / ostaje u 
ekstatičnoj pozi, rukama uzdignutim spram neba). 


ZAVJESA. 

